Η «συμμαχία» ήταν «τρύπια»\nΟι καλά μυημένοι περί των όσων συμβαίνουν στο εγχώριο ποδόσφαιρο, από την εποχή ακόμη που ο Ιβάν Σαββίδης έκανε «μέτωπο επανάστασης» με τον Γιάννη Αλαφούζο, εκτιμούσαν ότι αυτή η συμμαχία δεν οδηγεί πουθενά.\nΤο πρώτο μήνυμα ότι η συμμαχία ήταν επίπλαστη επιβεβαιώθηκε όταν ο Ολυμπιακός ψήφισε υπέρ της επικύρωσης της βαθμολογίας της SuperLeague για την οποία ο ΠΑΟΚ είχε αντιρρήσεις λόγω της προσφυγής του στο CAS. Η δεύτερη επιβεβαίωση, ότι «κόκκινοι» και «πράσινοι» θα βρουν έναν κώδικα επικοινωνίας προκειμένου να βγάλουν τον ΠΑΟΚ από τα πόδια τους ήρθε με τη συμμαχία των δύο ομάδων στην εκλογή του κ. Αγραφιώτη για τη θέση του προέδρου της SuperLeague και του κ. Σωπήδη γι’ αυτή του αντιπροέδρου.\nΟ ΠΑΟΚ λόγω απουσίας πρότασης υποχρεώθηκε να ψηφίσει αυτό που πρότειναν οι δύο ομάδες οι οποίες ιστορικά φέρουν τη μεγαλύτερη ευθύνη για την αναξιοπιστία του πρωταθλήματος.\nΣαφώς και η εξέλιξη αυτή φανερώνει ένα κενό δράσεων που υπάρχει στον «Δικέφαλο» για τη δημιουργία ενός μετώπου το οποίο θα στήριζε την δική του επιλογή προσώπου για την ηγεσία της SuperLeague. Μία τέτοια προσπάθεια όμως χρειάζεται πολλές ώρες δουλειάς για παραγοντικές «ζυμώσεις», μελετημένους χειρισμούς και κυρίως άσκηση επιρροής σε όσο το δυνατόν μεγαλύτερο αριθμών εταίρων της Λίγκας. Ο ΠΑΟΚ όπως φάνηκε δεν ήταν ακόμη έτοιμος προκειμένου να αναλάβει μία τέτοια δράση η οποία απαιτεί διοικητική δυναμική, εμπειρία και παραγοντική ευφυΐα.\nΑκόμη κι αν δεχτούμε ότι σ’ όλα αυτά ο «Δικέφαλος» έχει ένα έλλειμμα. Αυτό μπορεί να είναι λογικό καθώς ακόμη ψάχνει τον βηματισμό του σε θέματα διοικητικής λειτουργίας. Θα μπορούσε όμως να κάνει το ελάχιστο: να ψηφίσει λευκό ή να διαφωνήσει στην πρόταση καταθέτοντας την επιχειρηματολογία του. Δεν έκανε όμως τίποτε απ’ αυτά με αποτέλεσμα να χάσει πολλούς επικοινωνιακούς πόντους και να φαντάζουν ως λεονταρισμοί οι κορώνες που βγήκαν από το στόμα του κ. Σαββίδη στο πρόσφατο παρελθόν.\nΤο έχω επισημάνει πολλές φορές από ετούτη εδώ τη γωνιά ότι το να πάρει το πάνω χέρι στα θεσμικά όργανα ο ΠΑΟΚ, με στόχο να επιβάλλει την ισονομία στο πρωτάθλημα, είναι μία εξαιρετικά δύσκολη υπόθεση. Οπότε θα έπρεπε να κρατήσει κρυμμένο το λάβαρο της… επανάσταση μέχρι να δημιουργήσει ισχυρές συμμαχίες.\nΑυτά τα μπρος- πίσω φθείρουν το προφίλ του ΠΑΟΚ και ξενερώνουν τον κόσμο του.\nΌσο για την «κοινή γραμμή» του Ολυμπιακού με τον Παναθηναϊκό θα μπει σε πρώτη δοκιμασία την 8η αγωνιστική που θα βρεθούν αντιμέτωποι. Συνήθως κάτι τέτοιες όψιμες φιλίες «γκρεμίζονται» στο πρώτο φαλτσοσφύριγμα. Μακάρι να άλλαξαν θεαματικά τα πράγματα…\nΑνησυχεί η εικόνα του Τόλη Βοσκόπουλου\nΖαλίζει τη Μύκονο η Γκουλάρτ


Τσάμπιονς Λιγκ: Το γκολ - φάουλ του Μέσι στην Λίβερπουλ κορυφαίο της χρονιάς (vid) | Sportsking.gr\nΤσάμπιονς Λιγκ: Το γκολ – φάουλ του Μέσι στην Λίβερπουλ κορυφαίο της χρονιάς (vid)\nΜπορεί να μην σήκωσε την κούπα, ωστόσο ο Λιονέλ Μέσι κατέκτησε ακόμη μια ευρωπαϊκή πρωτιά μιας και το τέρμα του κόντρα στην Λίβερπουλ ψηφίστηκε ως το κορυφαίο του φετινού Τσάμπιονς Λιγκ.\n05.06.2019 | 16:48\nΦτιαγμένος για πρωτιές ο Λιονέλ Μέσι! Ο Αργεντινός σούπερ σταρ για άλλη μια φορά αναγνωρίστηκε από το ευρωπαϊκό κοινό. Η Μπαρτσελόνα μπορεί να έμεινε μακριά από τον μεγάλο της στόχο, όμως ο ηγέτης της απολαμβάνει άλλη μία κορυφή.\nΗ βραδιά του πρώτου ημιτελικού κόντρα στην Λίβερπουλ στο Καμπ Νου θα του μείνει αξέχαστη, όπως και η επόμενη βέβαια στο Άνφιλντ. Η καθεμία για διαφορετικό λόγο. Στην Βαρκελώνη οι «Μπλαουγκράνα» επικράτησαν 3-0 των μετέπειτα Πρωταθλητών Ευρώπης σε μια αναμέτρηση όπου κυριάρχησε ο 32χρονος σούπερ σταρ.\nΤο εκπληκτικό φάουλ του Μέσι καλύτερο γκολ της χρονιάς\nΣε ακόμη μία παράσταση ο Αργεντινός πήρε από το χεράκι την αγαπημένη του Μπαρτσελόνα. Ένα 3-0 όλο δικό του με το «κερασάκι» να έρχεται με εντυπωσιακό τρόπο, ο οποίος του χάρισε την κορυφή. Στην ψηφοφορία της UEFA η εκπληκτική εκτέλεση φάουλ του Λιονέλ Μέσι κυριάρχησε όλων των υπολοίπων.\nTo αριστερό πόδι του 32χρονου ανάγκασε τον Άλισον να δει την μπάλα να καρφώνεται στο δεξί παραθυράκι της εστίας του.\nΤο φετινό Τσάμπιονς Λιγκ ήταν ο μεγάλος στόχος της Μπαρτσελόνα. Η βραδιά στο Άνφιλντ δύσκολα θα ξεχαστεί από τους «Μπλαουγκράνα» και τον Λιονέλ Μέσι. Το 3-0 του πρώτου αγώνα μέσα σε 90 λεπτά μετατράπηκε σε ένα εφιαλτικό 4-0 υπέρ των «Κόκκινων». Μοναδική παρηγοριά στην φετινή ευρωπαϊκή πορεία του Λιονέλ Μέσι η παραπάνω πρωτιά!


Αλληλεγγύη στον αγωνιστή απεργό πείνας Δημήτρη Κουφοντίνα - Αναρχική Πολιτική Οργάνωση\nHome ΚΕΙΜΕΝΑ ΤΗΣ Α.Π.Ο. Ανακοινώσεις/Αναλύσεις Αλληλεγγύη στον αγωνιστή απεργό πείνας Δημήτρη Κουφοντίνα\nΕνάντια στο καθεστώς εξαίρεσης για τους πολιτικούς κρατούμενους\nΑλληλεγγύη στον αγωνιστή απεργό πείνας\n(από τις 8 Ιανουαρίου) Δημήτρη Κουφοντίνα\nΆμεση ικανοποίηση του αυτονόητου αιτήματός του για τη μεταφορά στις φυλακές Κορυδαλλού\nΑπό τις 8 Ιανουαρίου ο πολιτικός κρατούμενος Δ. Κουφοντίνας βρίσκεται σε απεργία πείνας, αντιστεκόμενος στον κρατικό ολοκληρωτισμό που εκδικητικά και παραδειγματικά επιχειρεί να επιβάλει ένα ειδικό καθεστώς εις βάρος του, αλλά και εις βάρος όλων όσοι θα βρεθούν στο στόχαστρο της κρατικής καταστολής. Απέναντι στις διαρκείς κατασταλτικές μεθοδεύσεις, την ιδεολογική κατασυκοφάντηση και προπαγάνδα των ΜΜΕ που την συνοδεύει, ο Δ. Κουφοντίνας επέλεξε να αντισταθεί μέσω της απεργίας πείνας διεκδικώντας το αυτονόητο δικαίωμα που έχει, ακόμα και με τον τελευταίο αυταρχικό νόμο που καταστρατηγεί κατάφωρα τα δικαιώματα των πολιτικών κρατουμένων, για τη μεταφορά του στις φυλακές Κορυδαλλού.\nΤο καθεστώς εξαίρεσης που συνεχώς διευρύνεται για τους πολιτικούς κρατούμενους είναι μέρος της ευρύτερης επίθεσης στα δικαιώματα των κρατουμένων και του εφιαλτικού σκηνικού που διαμόρφωσε το κράτος στις φυλακές εν μέσω της πανδημίας. Ενώ επίσης αποτελεί μέρος της συνολικής επίθεσης του κράτους στις κοινωνικές και ταξικές κατακτήσεις και στους αγώνες, προκειμένου να επιβληθεί μία δυστοπική πραγματικότητα οξυμένης εκμετάλλευσης, καταπίεσης και υποταγής.\nΑπέναντι στην κρατική και καπιταλιστική βαρβαρότητα και τις αντιεξεγερτικές επιχειρήσεις για την επιβολή του σύγχρονου ολοκληρωτισμού, ο αγώνας του Δ. Κουφοντίνα μέσω της απεργίας πείνας, όπως και κάθε αγώνας που ξεσπά για ζωή, αξιοπρέπεια, ελευθερία, υγεία και παιδεία… είναι αγώνας όλων μας!\nΑναρχική Συλλογικότητα Κύκλος της Φωτιάς • Αναρχική Συλλογικότητα Όμικρον72 | Μέλη Α.Π.Ο./Ο.Σ.\nPrevious article[Αθήνα] Σάββατο 16/01 : Αντιφασιστική-Αντικρατική-Αντικαπιταλιστική πορεία αντίστασης & μνήμης\nNext article[Θεσ/κη] Συγκέντρωση αλληλεγγύης στον απεργό πείνας Δημήτρη Κουφοντίνα, Παρασκευή 29/1 στις 13:00, Άγαλμα Βενιζέλου.


ΚΟΡΙΝΘΟΣ, ΑΚΡΟΚΟΡΙΝΘΟΣ ΚΑΙ ΑΡΧΑΙΑ ΚΟΡΙΝΘΟΣ - http://odysseus.culture.gr/h/3/gh351.jsp?obj_id=2388\nΗ πόλη της Κορίνθου http://www.ascsa.edu.gr/index.php/excavationcorinth/ , πασίγνωστη από την αρχαιότητα είναι η πρωτεύουσα του νομού και απέχει μόνο 7χλμ από το Λουτράκι.\nΛίγο έξω από την πόλη δεσπόζει επιβλητικά ο Ακροκόρινθος ο οποίος χτίστηκε στην αρχαιότητα αλλά κατακτήθηκε κατά καιρούς από τους Ρωμαίους, Βυζαντινούς, Φράγκους, Βενετσιάνους και τους Οθωμανούς. Στην αρχαιότητα ήταν αφιερωμένος στην λατρεία της θεάς Αφροδίτης αλλά ο αρχικός ναός δεν σώζεται πλέον. Αξίζει όμως να τον επισκευτείτε και να απολαύσετε τη μοναδική θέα.\nΗ Κόρινθος ήταν μιά από τις πλουσιότερες πόλεις της αρχαίας Ελλάδος και η ρύση ¨ού παντός πλείν εις Κόρινθον¨έχει μείνει στην ιστορία. Η πόλη έφτασε στο ζενίθ της δόξας της τον 6ο πχ αιώνα και ο πλούτος της κατά κύριο λόγο ήταν από τη στρατηγική της θέση δίπλα στην αρχαία Δίολκο. Ανατολικά της νέας πόλης της Κορίνθου βρίσκεται η Αρχαία Κόρινθος με τα ερείπια του ναού του Απόλλωνος του 5ου πχ αιώνος, το μουσείο και τον περιβάλλοντα αρχαιολογικό χώρο. Αξίζει να επισκευτείτε το χώρο και για τη μοναδική συναυλία κλασσικής μουσικής που γίνεται κάθε χρόνο στην πανσέλινο του Αυγούστου.\nΟ ΙΣΘΜΟΣ της ΚΟΡΙΝΘΟΥ βρίσκεται μόνο 3χλμ από το Λουτράκι και μπορείτε να τον επισκευτείτε οποιαδήποτε ώρα της ημέρας. Η διώρυγα ξεκίνησε κατά την περίοδο που αυτοκράτωρ στην Ρωμη ήταν ο Νέρων το 67μχ ο οποίος χρησιμοποίησε σκλάβους για να σκάψουν τη γη και να συνδέσουν τα δύο κομμάτια θάλασσας, τον Σαρωνικό και τον Κορινθιακό. Όμως η διάνοιξη του Ισθμού δεν τέλειωσε τότε αλλά πολύ αργότερα το 1883 όταν μία Γαλλική εταιρία ξεκίνησε εκ νέου τις διεργασίες διάνοιξης. Το έργο ολοκληρώθηκε το 1893. Εάν είστε λάτρης της αρχαίας εποχής, αξίζει να παρακολουθήσετε αυτό το βίντεο που δείχνει πώς γινόταν η σύρση κατά ξηράς των πλοίων στην αρχαιότητα http://www.youtube.com/watch?v=MMx-pjBEPC4&feature=related. Απο το Λουτράκι μπορείτε να επισκευτείτε τον Ισθμό και από την πλευρά της Ποσειδωνίας ακολουθώντας την παραλία του Λουτρακίου με κατεύθυνση προς τον Ισθμό. Όταν φτάσετε και εάν είστε τυχεροί, μπορείτε να θαυμάσετε και τη θέα ενός καραβιού που μόλις διασχίζει τη διώρυγα. Την γέφυρα της Ποσειδωνίας χρησιμοποιούν καθημερινά οι ντόπιοι για να επισκέπτονται την πόλη της Κορίνθου.\nΑΡΧΑΙΑ ΔΙΟΛΚΟΣ ΚΑΙ ΙΣΘΜΟΣ\nΗ Διόλκος προέκυψε από την ανάγκη για γρήγορο πέρασμα των πλοίων από τον Σαρωνικό στον Κορινθιακό κόλπο και αντίστροφα, έγινε στις αρχές του 6ου π.Χ. αιώνα και συνδέεται με την τυραννίδα του Περίανδρου στην Κόρινθο. Από το Λουτράκι μπορείτε να περπατήσετε την παραλιακή οδό και να βγείτε στην μεριά του Ισθμού που λέγεται Ποσειδωνία. Περνώντας απέναντι, προς την μεριά της Κορίνθου μπορείτε να δείτε ακόμα απομεινάρια της Διόλκου.\nΟ χώρος των Ισθμίων συνδέεται με τους αγώνες προς τιμή του θεού Ποσειδώνα. Το πρόγραμμα της εορτής περιελάμβανε αρματοδρομίες, ιπποδρομίες, δρόμο, πάλη, πένταθλο και παγκράτιο, καθώς και μουσικούς, ρητορικούς και ζωγραφικούς διαγωνισμούς. Στα Ίσθμια, αξίζει να επισκεφθείτε το αρχαιολογικό μουσείο με συλλογή ευρημάτων απο το ιερό του Ποσειδώνα.


Σπουδαία διάκριση για τον Α.Γ.Σ Κλεοπάτρα σε διεθνής αγώνες online της Φιλανδίας - On Preveza News - 24ωρη ενημέρωση από την Πρέβεζα, την Ελλάδα και τον Κόσμο\nΣπουδαία διάκριση για τον Α.Γ.Σ Κλεοπάτρα σε διεθνής αγώνες online της Φιλανδίας\nΔευτέρα, 7 Δεκεμβρίου 2020, 22:28\nΜια εξαιρετική εμφάνιση και σπουδαία διάκριση κατέλαβε η ομάδα του Α.Γ.Σ. Κλεοπάτρα Πρέβεζας σε διεθνής αγώνες που έγινε online από το Sport Club VANTAA της Φιλανδίας στις 22 Νοεμβρίου. Οι αγώνες έγιναν διαδικτυακά λόγω της Πανδημίας του κορονοϊού με την ομάδα της Πρέβεζας να αγωνίζεται στην κατηγορία short 10-12 με 9 αθλήτριες.\nΗ ομάδα της γυμνάστρια Βάσως Ζαντραβέλη στο άθλημα της Ομαδικής Αισθητικής Γυμναστικής αποτελούνταν από Μπάλλα Έλενα, Αποστόλου Κατερίνα, Αποστόλου Ίριδα, Ράπτη Μαρίνα, Παπατσώστου Αναστασία, Ντάγγα Αγγελίνα, Τσιτσέ Ειρήνη, Μπενετάτου Αφροδίτη και Σπυρίδωνος Σύλα.\nΟι αθλήτριες της Πρέβεζας παρουσίασαν ένα εξαιρετικό πρόγραμμα από το ΔΑΚ Πρέβεζας και δέχθηκαν τα χειροκροτήματα όλων όσων το παρακολούθησαν.\nΟ βαθμός δυσκολίας ήταν αρκετά υψηλός, ενώ το αποτέλεσμα δικαίωσε την προπονήτρια Βάσω Ζαντραβέλη, αφού τα κορίτσια της συγκέντρωσαν 12,350 βαθμούς.\nΣτους Online αυτούς αγώνες συμμετείχαν 30 ομάδες συνολικά από Φιλανδία, Κίνα, Κορέα, Δανία, Ρωσία, Εσθονία, Ισπανία και Ελλάδα.\nΔείτε την συμμετοχή των κοριτσιών του Α.Γ.Σ Κλεοπάτρα\nΗ επιστολή της Ελληνική Ομοσπονδία Αισθητικής Ομαδικής Γυμναστικής\nΣυγχαρητήρια στις Ελληνικές ομάδες που έλαβαν σήμερα μέρος στους on line αγώνες Αισθητικής Ομαδικής Γυμναστικής.\nΜε την άψογη διοργάνωση της παρουσίασης του αγώνα από το Sport Club VANTAA της Φιλανδίας τον παρακολουθήσαμε μέσω διαδικτύου και ήταν μία εμπειρία όπου οι ομάδες και τα σωματεία προσαρμόζονται στους νέους τρόπους ζωής και επικοινωνίας.\nΣυγχαρητήρια στις αθλήτριες και τους προπονητές τους που μέσω πανδημίας παρουσίασαν ωραία προγράμματα προσαρμοσμένα με τους κανονισμούς.\nΟι Ελληνικές ομάδες που εκπροσώπησαν την χώρα μας ήταν ο “ΠΥΡΡΟΣ ΑΡΤΑΣ” και ο “ΚΛΕΟΠΑΤΡΑ ΠΡΕΒΕΖΑΣ” με τις ομάδες “Tocco Magico”, “Aelia”, “Icarus” και “Kleopatra Children”.\nΠροτρέπουμε όλα τα σωματεία να είναι σε ετοιμότητα για τους Πανελλήνιους Αγώνες, που σε περίπτωση αναστολής εντός γηπέδων, θα γίνει με παραπλήσιο τρόπο on line διαδικτυακά, όπως είχαμε αναφέρει από τον περασμένο Αύγουστο.


Kοpίτσια Πρoσοχή!! 9 "Ποvηρά" Μυστικά για να Κoλλήσει Στάvταρ Mαζί σου! Με το 7ο Mάλιστα, τov δέσατε\nΑρχική Αρχική Kοpίτσια Πρoσοχή!! 9 “Ποvηρά” Μυστικά για να Κoλλήσει Στάvταρ Mαζί σου! Με...\nKοpίτσια Πρoσοχή!! 9 “Ποvηρά” Μυστικά για να Κoλλήσει Στάvταρ Mαζί σου! Με το 7ο Mάλιστα, τov δέσατε\nΔΕΙΤΕ ΕΠΙΣΗΣ> Εpwτικές Προβλέψεις της Κυριακής!! Παλιoί Έpwτες «Φoυvτώvoυv» Ξαφvικά γι’ Aυτά τα 4 ζώδια\n9 έξυπνα βήματα για να τον κάνεις να σε ερωτευτεί πραγματικά\nΔΕΙΤΕ ΕΠΙΣΗΣ> Έχεις Υποψiες Oτι σε «Κερατώvει»? AYΤΑ τα 7 Σημάδια, Θα σου ΛYΣOYN την Aπoρία\nΔΕΙΤΕ ΕΠΙΣΗΣ> Θα Ξετρελάνουν OΛΕΣ τις γυναίκες!! Οι πιο ΗΟΤ Tάσεις σε Χρώμα, Κούρεμα για το Χειμώνα 2019\nΔΕΙΤΕ ΕΠΙΣΗΣ> GΝΜΤ: Η Avάρτηση Β0μβα που «Kαίει» την Καζαριάν!! Eμεινε Άφωvη η Ειρήvη\nΔΕΙΤΕ ΕΠΙΣΗΣ> Eφτασε ΕΠITEΛΟΥΣ η Σειρά του!! Aυτό το Ζώδιο θα ΔEI Tεράστιες Aλλαγές το 2019\nΠροηγούμενο άρθροΠες μoυ το Ζώδιο σoυ Nα σου Πω, ΠΟΤΕ θα σου ‘Xτυπήσει’ την Πόρτα ο Mεγάλος Έpwτας\nΕπόμενο άρθροKυματιστά Mαλλιά!! Παvικός με το NΕΟ Xειμωνιάτικο Χτένισμα\nΖώδια Σήμερα!! Τι λένε τα Ζώδια για σήμερα Πέμπτη 15 / 11Να δείχνετε την αγάπη σας, το έχουν ανάγκη οι άνθρωποί σας…Δες τα ζώδια...\nΑρναούτογλου: Εισβολή Ψυχρής Mάζας, Αλλάζει τον Καιρό στις Παρακάτω περιοχές\n15χρονο αγόpι λήστεψε και βί@σε 84χρονη γυναίκα!! Πάγωσαν οι αστυνομικοί με...\nΠΡΟΣΟΧΗ: Δείτε τι προβλήματα προκαλούν τα ψηλά τακούνια στα πόδια\nZώδια Σήμεpα!! Tι λέvε τα Ζώδια για σήμεpα Τρiτη 6 /...\nZΩΔΙA ΣHΜΕΡA | Τι Λένε τα Ζώδια για Σήμερα Πέμπτη 27...


Μέχρι τις 30 Σεπτεμβρίου θα πρέπει να επανυπολογιστούν οι Κύριες Συντάξεις... ~ .\nΜέχρι τις 30 Σεπτεμβρίου θα πρέπει να επανυπολογιστούν οι Κύριες Συντάξεις...\nΈως τις 30 Σεπτεμβρίου 2017, θα πρέπει να επανυπολογιστούν όλες οι κύριες συντάξεις, σύμφωνα με τον νέο ασφαλιστικό νόμο. Συγκεκριμένα, σύμφωνα με Κοινή Υπουργική Απόφαση που υπογράφηκε από τον υφυπουργό Εργασίας, Τάσο Πετρόπουλο, και τον αναπληρωτή υπουργό Οικονομικών, Γιώργο Χουλιαράκη, και δημοσιεύτηκε στο ΦΕΚ (αριθμός φύλλου 1605), ορίζεται ότι κάθε καταβαλλόμενη ή καταβλητέα κατά την 12/5/2016 κύρια σύνταξη, πλην των συντάξεων του Ο.Γ.Α, η οποία χορηγήθηκε με προγενέστερες του Ν. 4387/2016 διατάξεις, επανυπολογίζεται από τον Ενιαίο Φορέα Κοινωνικής Ασφάλισης (ΕΦΚΑ), μετά την έναρξη της λειτουργίας του ή τους αρμόδιους φορείς κοινωνικής ασφάλισης, το Δημόσιο και την Τράπεζα της Ελλάδος (ΤτΕ), πριν από την έναρξη αυτή.\nΓια τον υπολογισμό του ανταποδοτικού μέρους των καταβαλλόμενων ή καταβλητέων κατά την 12/5/2016 συντάξεων του Δημοσίου, λαμβάνεται υπόψη ο συντάξιμος μισθός επί του οποίου κανονίστηκε η ήδη χορηγηθείσα σύνταξη, όπως αυτός είχε διαμορφωθεί, πριν την έναρξη ισχύος του Ν. 4387/2016, με βάση τους κανόνες αναπροσαρμογής των συντάξιμων αποδοχών του Δημοσίου που ίσχυαν κατά την έναρξη ισχύος του νόμου.\nΓια τον υπολογισμό του ανταποδοτικού μέρους των καταβαλλόμενων ή καταβλητέων κατά την 12/5/2016 συντάξεων από φορείς κύριας ασφάλισης εποπτείας του υπουργείου Εργασίας, Κοινωνικής Ασφάλισης και Κοινωνικής Αλληλεγγύης και την Τράπεζα της Ελλάδος, ως συντάξιμες αποδοχές λαμβάνεται υπόψη ο συντάξιμος μισθός επί του οποίου υπολογίστηκε η καταβληθείσα σύνταξη.\nΠώς θα αναπροσαρμοστούν οι Επικουρικές Συντάξεις:\nΕν τω μεταξύ, σε Υπουργική Απόφαση του Υπουργείου Εργασίας, που υπογράφηκε από τον υφυπουργό Τάσο Πετρόπουλο, ορίζεται ο τρόπος με τον οποίο θα αναπροσαρμοστούν οι καταβαλλόμενες συντάξεις του Ενιαίου Ταμείου Επικουρικής Ασφάλισης (ΕΤΕΑ). Συγκεκριμένα, το ετήσιο ποσοστό αναπλήρωσης, ανά εντασσόμενο τομέα, ταμείο ή κλάδο στο ΕΤΕΑ, με βάση το οποίο επανυπολογίζονται οι καταβαλλόμενες επικουρικές συντάξεις, είναι 0,45%.\nΕφόσον το άθροισμα κύριων και επικουρικών συντάξεων των ήδη καταβαλλόμενων συντάξεων, πριν την εφαρμογή του Ν. 4387/2016, είναι μικρότερο ή ίσο των 1.300 ευρώ, η διαφορά μεταξύ της καταβαλλόμενης επικουρικής σύνταξης και της επανυπολογισθείσας κατά τις ρυθμίσεις της παρούσας απόφασης, διατηρείται ως προσωπική διαφορά ανά συνταξιούχο. Η προσωπική αυτή διαφορά αποσβέννυται σταδιακά, σύμφωνα με την ετήσια αναπροσαρμογή των επικουρικών συντάξεων.\nΠώς θα υπολογίζονται τα εφάπαξ:\nΤις τεχνικές παραμέτρους για τον υπολογισμό των εφάπαξ παροχών, καθορίζει σχετική απόφαση του υπουργείου Εργασίας, που υπογράφηκε από τον υφυπουργό Τάσο Πετρόπουλο. Σημειώνεται ότι τα ταμεία, τομείς, κλάδοι και λογαριασμοί πρόνοιας, αρμοδιότητας υπουργείου Εργασίας, Κοινωνικής Ασφάλισης και Κοινωνικής Αλληλεγγύης, λειτουργούν από την 01/01/2014 με βάση το διανεμητικό σύστημα προκαθορισμένων εισφορών με νοητή κεφαλαιοποίηση (NDC). Από την 01/01/2014, οι ασφαλιστικές εισφορές που καταβάλλονται για κάθε ασφαλισμένο στους φορείς-τομείς πρόνοιας, τηρούνται σε ατομικές μερίδες.\nΑΠΟΣΤΡΑΤΟΙ ΑΣΤΥΝΟΜΙΚΟΙ ΛΑΡΙΣΑΣ 12:03:00 μ.μ. Σχόλια: 2\nΑνώνυμος 8 Ιουνίου 2016 - 2:34 μ.μ.\nΤα ερωτηματικά είναι πολλά κ. Αποστολές.\nΌλες οι αναρτήσεις για το ασφαλιστικό αφορούν τον Δημόσιο Τομέα και όχι τους ένστολους.\nΉ ιδιαιτερότητα των ένστολων είναι γνωστη σε ολους.Γι αυτό εξάλλου μας χαρακτήρισαν ως ΕΙΔΙΚΟ ΜΙΣΘΟΛΟΓΙΟ και για κανέναν άλλο λογο.Εξαλλου οι μισθοί και οι συντάξεις μας δεν είναι κάτι το ιδιαίτερο(ΕΙΔΙΚΟ) αφού υπολείπονταν και υπολείπονται κατα πολύ των υπολοίπων απλων δημοσίων υπαλλήλων αλλά και των υπόλοιπων που είναι στα ΕΙΔΙΚΑ ΜΙΣΘΟΛΟΓΙΑ.\nΕιναι δε απορίας άξιο αλλά ταυτοχρονως και εξόχως εξοργιστικο και προκλητικό ή εμμονή όλων των κυβερνωντων,πρωην και νυν,με τις αποδοχες μας,αφου μας οδήγησαν και μας οδηγούν στο έσχατο σημείο της οικονομικής εξαθλίωσης.\nΤι θα ισχύσει για τους ένστολους;\nΤα 1300 ευρώ είναι τα καθαρά που παίρνουμε στο χέρι;\nΜε ποιον τρόπο θα γίνει ο υπολογισμός του εργασιακού βίου;Υπάρχουν στοιχεία;\nΠοιο θα είναι το ποσοστό αναπλήρωσης;(ήδη ήμαστε στο 45 με 50% από 80% όταν συνταξιοδοτήθηκε)\nΠοια θα είναι ή "προσωπική διαφορα";\nΤο μέρισμα του ΜΤΣ θα θεωρηθεί "επικουρική",αφού σε αυτό δεν γίνεται κράτηση 6% για ΥΓ.ΠΕΡΙΘΑΛΨΗ:\nΤο ". " θα μειωθεί και πόσο;(μήπως εκμηδενιστει;)\nΤο μέρισμα του ΤΕΑΠΑΣΑ θα μειωθεί και πόσο;\nΓΕΝΙΚΗ ΕΡΩΤΗΣΗ:ΜΕ ΠΟΙΟΝ ΤΡΟΠΟ ΘΑ ΓΙΝΕΙ Ο ΕΠΑΝΥΠΟΛΟΓΙΣΜΟΣ ΤΩΝ ΣΥΝΤΑΞΕΩΝ ΤΩΝ ΕΝ ΑΠΟΣΤΡΑΤΕΙΑ:\nΝομίζω,κ. Αποστολε,πως θα ήταν εξαιρετικά χρήσιμο να γίνει μία ανάρτηση συγκεντρωτική και περιεκτική με παραδείγματα επανυπολογισμου συντάξεων των αποστράτων σε διάφορους βαθμούς και χρόνια υπηρεσιας,αλλα και επεξηγησεις σχετικα με το τι θα ισχύσει για εμάς και απο πότε.\nΒεβαίως και ή πρωτοβουλία είναι δική σας.\nApostolis Chatzikotoulas 8 Ιουνίου 2016 - 8:35 μ.μ.\nΑγαπητέ συνάδελφε,επειδή αυτή εδώ η ιστοσελίδα και ο υποφαινόμενος,σέβονται τους συναδέλφους,ΔΕΝ θα ήταν νομίζω πρέπον σ΄αυτή τη χρονική στιγμή να προβούμε σε συνταξιοδοτική ανάλυση...Το βέβαιο είναι ότι,εκτός από την Αλληλεγγύη και την φορολόγηση, δεν έχει αλλάξει κάτι άλλο στις Συντάξεις και στα Ταμεία. Έως τώρα ισχύει το 80%. Επίσης δεν είμαστε σε θέση να γνωρίζουμε εάν θα συμπεριληφθεί η Αλληλεγγύη από τώρα και στα Ταμεία... Ουδείς γνωρίζει πιό καθεστώς θα ισχύσει για τους παλαιούς, αλλά και για τους νεοεξερχόμενους στην αποστρατεία.\nΤο μέρισμα του Μ.Τ.Σ.ΔΕΝ θεωρείται Επικουρική Σύνταξη.\nΤο μέρισμα του ΤΕΑΠΑΣΑ είναι Επικουρική Σύνταξη,αλλά δεν γνωρίζουμε από ποιό ύψος θα γίνει περικοπή.\nΑς μη βιαστούμε λοιπόν και ν΄αναμένουμε έως ότου εκδοθούν διευκρινιστικές οδηγίες από τους αρμοδίους...


Ανώνυμος στις 10 Ιουνίου 2010 στις 19:18 #25356\nΤο παράνομο ψάρεμα έχει και μια οικονομική διάσταση για τη χώρα. Είναι υψηλά τα πρόστιμα που επιβάλλουν οι κηδεμόνες μας. Τούτου δοθέντος, δεν συμφέρει το υπουργείο Αγροτικής Ανάπτυξης να συνεχίσουν οι ψαράδες να απλώνουν τα δίχτυα τους όπου θέλουν, όποτε θέλουν. Η Ελλάδα είχε ήδη πάρει μια περίοδο εξαίρεσης για την εφαρμογή των αυστηρότερων κανόνων.\nΤα χαρίσματα τελειώσανε και τώρα πρέπει να μιλήσουμε στα σοβαρά: δεν μπορεί να καταστρέφεται εσαεί ο βυθός για να μη θιγούν τα επαγγελματικά συμφέροντα κάποιων που επιμένουν να σαρώνουν τον πάτο της θάλασσας, να ξεριζώνουν ό,τι φυτρώνει, να σκουπίζουν ό,τι κυκλοφορεί και μετά να κάνουν εκκαθάριση και να πετάνε πίσω, ψόφια, τα μισά από αυτά που σήκωσαν στα δίχτυα, δηλαδή τον όγκο από μη εμπορεύσιμους οργανισμούς. Συγκεκριμένα υπολογίζεται ότι το 44% της ποσότητας γίνεται τροφή για γλάρους.\nΗ κυρία Κατερίνα Μπατζελή, υπουργός Αλιευτικής Ανάπτυξης, δεν έχει και πολλά περιθώρια μιας λογικής συζήτησης. Σε τέτοια ζητήματα ισχύει ο νόμος του ενοχλητικού. Αφού λοιπόν η πολιτεία δεν δείχνει τη διάθεση να ανεχθεί την παράνομη σάρωση του βυθού, οι επαγγελματίες αλιείς, ως μεταμοντέρνοι πειρατές με μαύρες σημαίες, απέκλεισαν το λιμάνι του Πειραιά. Περί τις 100 μηχανότρατες και γρι-γρι απέκλεισαν την είσοδο του λιμανιού. Δόθηκε έμφαση στην ταλαιπωρία των επιβατών καθώς πέντε επιβατηγά πλοία και ένα κρουαζιερόπλοιο δεν μπορούσαν να αποπλεύσουν. Μικρό το κακό της καθυστέρησης μπροστά στο μεγάλο κακό.\nΠρέπει να γίνει κατανοητό: αν συνεχιστεί αυτός ο τρόπος αλιείας, τα παιδιά και τα εγγόνια μας θα τρώνε σαμπρέλα ημέρας, άντε και κανένα κονσερβοκούτι. Η αντίδραση απέναντι στην υπεραλίευση είναι αντιστρόφως ανάλογη με το μέγεθος της καταστροφής. Ισως επειδή ο βυθός δεν είναι ορατός. Ας επιχειρήσουμε λοιπόν μια σύγκριση. Τι θα γινόταν αν οι πτηνοτρόφοι για κάθε αβγό που πωλούν χαράμιζαν και μια κότα; Τι θα γινόταν αν υπήρχε ένα χρονοδιάγραμμα για το διατροφικό μέλλον μας που παραδεχόταν ότι μια ομάδα τροφής θα εξαφανιστεί διά παντός από απληστία;\nΟρισμένες τεχνικές λεπτομέρειες: σύμφωνα με τους νέους κανόνες, η αλιεία με γρι-γρι πρέπει να γίνεται σε απόσταση μεγαλύτερη των 300 μέτρων από τα αλεξήλια και σε βάθος μεγαλύτερο των 50 μέτρων έναντι βάθους μόνο 30 μέτρων και ακτίνας αρκετά μικρότερης τα οποία ίσχυαν κατ΄ εξαίρεση για την Ελλάδα. Για τη βιντσότρατα το νέο πλαίσιο αναφέρει ότι η ακτίνα αλιείας επιτρέπεται να φτάσει τα 3 μίλια από την ακτή αντί για τα 70 μέτρα που ισχύει σήμερα.\nΌσον αφορά το εύρος των διχτυών της, πρέπει να αυξηθεί από 18 σε 40 χιλιοστά ώστε να μην πιάνονται οι (νοστιμότατοι) γόνοι. Σχετικά με τη μηχανότρατα, η Ελλάδα αξιοποιεί άρθρο του κοινοτικού κανονισμού σύμφωνα με το οποίο δίνεται το δικαίωμα στις κυβερνήσεις χωρών με περιορισμένο βυθό να επιτρέπουν το ψάρεμα σε απόσταση μεγαλύτερη του ναυτικού μιλίου- και όχι στο ενάμισι, όπως ορίζεται από την ΕΕ.\nΤΟ ΒΗΜΑ [http://www.tovima.gr/default.asp?pid=2&amp…p;dt=03/06/2010%5D\nDimitris Al. στις 10 Ιουνίου 2010 στις 21:44 #146828\nΕίναι πραγματικά πολύ μεγάλη η καταστροφή που κάνουν και θα πρέπει να γίνουν απαραίτητα οι αλλαγές αυτές.\nΑνώνυμος στις 11 Ιουνίου 2010 στις 07:08 #146865\nΤην αποφασιστικότητά της για την άμεση εφαρμογή του Μεσογειακού Κανονισμού αλιείας εξέφρασε χθες με κατηγορηματικό τρόπο η αρμόδια για θέματα θαλάσσιας πολιτικής και αλιείας επίτροπος Μαρία Δαμανάκη, παρά τις έντονες αντιδράσεις που υπήρξαν πρόσφατα από αλιείς της Μεσογείου, μεταξύ των οποίων και Έλληνες.\nΗ κ. Δαμανάκη κάλεσε τα κράτη-μέλη της Ε.Ε. τα οποία έχουν αποτύχει να λάβουν όλα τα αναγκαία μέτρα ώστε να εφαρμόσουν τον Κανονισμό, τον οποίο θα έπρεπε να έχουν θέσει σε ισχύ από την 1η Ιουνίου, να αναλάβουν επειγόντως πρωτοβουλίες προς την κατεύθυνση υιοθέτησης του Κανονισμού, επικαλούμενη τα επιστημονικά τεκμηριωμένα στοιχεία βάσει των οποίων αποδεικνύεται ότι άνω του 54% των ιχθυαποθεμάτων της Μεσογείου υπεραλιεύεται.\n«Η κατάσταση αρκετών αλιευτικών αποθεμάτων στη Μεσόγειο είναι ανησυχητική. Οι αλιείς αλιεύουν κάθε χρόνο όλο και λιγότερο. Πρέπει να αντιστρέψουμε την ανησυχητική τάση προς βλαπτικές για τη βιωσιμότητα πρακτικές αλιείας και την υποβάθμιση των θαλάσσιων πόρων. Πρέπει να το κάνουμε τώρα. Αλλά για να συμβεί, όλοι πρέπει τώρα να αναλάβουμε τις ευθύνες μας και να τηρήσουμε τους συμφωνημένους κανόνες» δήλωσε η επίτροπος, τονίζοντας ότι τα κράτη-μέλη της Ε.Ε. είχαν περισσότερα από τρία χρόνια για να προετοιμαστούν και να συμμορφωθούν με τις διατάξεις του Κανονισμού.\nΟ Μεσογειακός Κανονισμός της Ε.Ε. προβλέπει τη δημιουργία ενός δικτύου προστατευόμενων περιοχών, όπου περιορίζονται οι αλιευτικές δραστηριότητες για να προστατευθούν οι περιοχές αναπαραγωγής, ωοτοκίας και συνολικά το θαλάσσιο οικοσύστημα, ενώ καθορίζει τους τεχνικούς κανόνες σχετικά με τις επιτρεπόμενες αλιευτικές μεθόδους, την απόσταση από την ακτή και προνοεί για τα προστατευόμενα είδη και τους οικοτόπους.\nΑνώνυμος στις 11 Ιουνίου 2010 στις 18:26 #146882\nΣΤΑΣΟΥ ΣΤΟ ΠΛΕΥΡΟ ΤΩΝ TOKYO 2\nΥπόγραψε την επιστολή:\nΑνώνυμος στις 12 Αυγούστου 2010 στις 13:56 #151449\nΟΙ ΤΣΟΥΧΤΡΕΣ !\nΥπερθέρμανση, υπεραλίευση και μόλυνση είναι οι σύμμαχοι των μεδουσών. Βρίσκοντας «εύφορο» έδαφος οι πληθυσμοί τους αυξάνονται, εξαπλώνονται και απειλούν, όχι μόνο τους λουομένους, αλλά και τα ψάρια που ζουν είτε ελεύθερα είτε σε ιχθυοκαλλιέργειες[/b]\nΤα παραθαλάσσια τουριστικά κέντρα της Μεσογείου έχουν αρχίσει από τον περασμένο μήνα να προετοιμάζονται για την επέλαση. Οι Κάννες έχουν «οχυρώσει» τις πλαζ τους με φράγματα και δίχτυα για να κρατήσουν μακριά τις τσούχτρες. Στην Ισπανία έχει αναπτυχθεί ένας στόλος από 40 αλιευτικά σκάφη που ψαρεύουν τις μέδουσες προτού αυτές φθάσουν στις ακτές της Ίμπιζας, της Μαγιόρκας και των άλλων Βαλεαρίδων νήσων. Η επιχείρηση είναι δαπανηρή – κάθε σκάφος πληρώνεται περίπου 600 ευρώ την ημέρα, οι ισπανικές αρχές όμως δείχνουν ότι δεν φείδονται χρημάτων προκειμένου να προστατεύσουν τους πολίτες και τον τουρισμό τους. Πέρυσι το καλοκαίρι υπολογίζεται ότι τουλάχιστον 60.000 άτομα τσιμπήθηκαν από τσούχτρες στα ισπανικά θέρετρα.\nΓια όγδοη συνεχή χρονιά η Δυτική Μεσόγειος αναμένεται να κατακλυστεί από τις μέδουσες Pelagia noctiluca, τις γνωστές μας τσούχτρες. Από τις αρχές του Ιουνίου ερευνητές έχουν εντοπίσει τεράστια σμήνη στα ανοιχτά των δυτικοευρωπαϊκών ακτών και προειδοποιούν ότι, αργά ή γρήγορα, και φυσικά ανάλογα με τις καιρικές συνθήκες, θα φθάσουν μαζικά στις παραλίες. Στην ανατολική πλευρά της λεκάνης της Μεσογείου η αύξηση δεν είναι το ίδιο έντονη, η παρουσία των μεδουσών όμως εμπλουτίζεται με νέα, «ξενόφερτα» είδη, όπως η Rhopilema nomadica που ήρθε από την Ερυθρά Θάλασσα περνώντας τον πορθμό του Σουέζ και έχει εγκαταστήσει αποικίες στο Ισραήλ, στον Λίβανο και στην Τουρκία.\nΗ επέλαση των μεδουσών που παρατηρείται τελευταία σε όλον τον πλανήτη συνιστά μια τεράστια αλλαγή στις συνήθειες των θαλάσσιων αυτών ζώων, τα οποία, στην ουσία, αποτελούν ένα είδος πλαγκτόν. Επί αιώνες εμφανίζονταν σε σμήνη κάθε 10-12 χρόνια, παρέμεναν κοντά στις ακτές περίπου για μία τετραετία και μετά υποχωρούσαν. Η περιοδικότητα του φαινομένου εξακολουθεί να ισχύει στην Ελλάδα, οι ερευνητές όμως θεωρούν ότι πλέον -και για πρώτη ίσως φορά στην καταγεγραμμένη Ιστορία- έχει διακοπεί σε άλλες θάλασσες του κόσμου.\nΑπό το 2000 ως σήμερα οι μέδουσες έχουν συνεχή παρουσία στα νερά της Δυτικής Μεσογείου, κάθε χρόνο και σε μεγαλύτερο αριθμό, ενώ οι «επιδρομές» τους γίνονται όλο και πιο σφοδρές σε διάφορα σημεία του πλανήτη. Οταν τα μεγέθη του πληθυσμού τους βρίσκονται σε φυσιολογικά επίπεδα, οι πλαγκτονικοί αυτοί οργανισμοί είναι απαραίτητοι για το οικοσύστημα και την ισορροπία του. Η αύξηση όμως του πληθυσμού τους τα τελευταία χρόνια κρίνεται ανησυχητική από τους ειδικούς.\nΤο περασμένο φθινόπωρο σμήνη Pelagia noctiluca κάλυψαν ένα «μπλοκ» έκτασης 27 χιλιομέτρων και βάθους 12 μέτρων στη Θάλασσα της Ιρλανδίας προκαλώντας με τα τοξικά πλοκάμια τους τον θάνατο 200.000 σολομών. «Κατέστρεψαν ολόκληρη την ιχθυοκαλλιέργεια σολομού της χώρας γιατί μπήκαν μέσα στους κλωβούς» εξηγεί μιλώντας στο «Βήμα» ο Φερντινάντο Μποέρο, καθηγητής της Ζωολογίας στο Πανεπιστήμιο του Λέτσε της Ιταλίας με ειδικότητα στις μέδουσες. «Στην Ιαπωνία οι ψαράδες βγάζουν μέδουσες που ζυγίζουν ως και 500 κιλά η καθεμία και σκίζουν τα δίχτυα τους. Στον Εύξεινο Πόντο, ήδη από τη δεκαετία του 1980 ένα ξενόφερτο κτενοφόρο, συγγενής της μέδουσας, καταβρόχθισε όλο το πλαγκτόν, τα αβγά και τις προνύμφες των ψαριών προκαλώντας την κατάρρευση της αλιείας».\nΗ ανωμαλία αυτή οφείλεται, σύμφωνα με τους ειδικούς, σε μια σειρά παραγόντων. Από τους κυριότερους είναι η υπερθέρμανση του πλανήτη, η οποία έχει κάνει τα νερά πιο θερμά ευνοώντας και παρατείνοντας την περίοδο αναπαραγωγής των μεδουσών, και η υπέρμετρη αλιεία, σε συνδυασμό με την υποβάθμιση του περιβάλλοντος. οι οποίες έχουν οδηγήσει σχεδόν σε εξαφάνιση τους φυσικούς εχθρούς – όπως ο τόνος και η θαλάσσια χελώνα – και τα ανταγωνιστικά τους είδη, αφήνοντάς τους ελεύθερο το πεδίο και άφθονη τροφή. Μια άλλη αιτία η οποία προτείνεται από ορισμένους ειδικούς και συνδέεται και αυτή με την υπερθέρμανση του πλανήτη είναι η αλλαγή που έχει παρατηρηθεί τα τελευταία χρόνια στα θαλάσσια ρεύματα και στους ανέμους.\nΟι περισσότεροι ερευνητές πάντως υποδεικνύουν ως υπ' αριθμόν 1 ένοχο την υπεραλίευση που συντελείται σε όλες τις θάλασσες. «Η μελέτη των αλιευτικών δραστηριοτήτων» λέει ο κ. Μποέρο «δείχνει ότι οι πληθυσμοί των μεγάλων ψαριών έχουν εξολοθρευθεί σε σχεδόν όλον τον κόσμο». Το γεγονός ευνοεί τις μέδουσες από όλες τις απόψεις: οι προνύμφες πολλών ψαριών τρέφονται με πλαγκτόν, όπως οι μέδουσες, και επομένως είναι ανταγωνιστές τους, ενώ ορισμένα είδη, ως ενήλικα, τρέφονται με τις μέδουσες, οπότε είναι κυνηγοί τους. «Όταν βγαίνει από τη μέση ο ανταγωνιστής και ο κυνηγός, ο αντίπαλος έχει το πλεονέκτημα» εξηγεί ο κ. Μποέρο. «Δεν υπάρχει επιστημονική απόδειξη για αυτή την ερμηνεία, ο συσχετισμός όμως της εξάντλησης των πληθυσμών των ψαριών σε όλον τον κόσμο και της αύξησης των πληθυσμών των μεδουσών υποδεικνύει έντονα ότι τα δύο φαινόμενα έχουν σχέση».\nΗ άνοδος της θερμοκρασίας των θαλασσών που προκαλεί η κλιματική μεταβολή λειτουργεί επίσης υπέρ των ζελατινοειδών αυτών οργανισμών, το σώμα των οποίων αποτελείται ως και κατά 94%-98% από νερό. Οι μέδουσες αναπαράγονται σε σχετικά θερμά νερά συνήθως από την άνοιξη ως το φθινόπωρο, με μια διακοπή κατά τους χειμερινούς μήνες. Τα τελευταία χρόνια ωστόσο, με τους ήπιους χειμώνες και τους θερμούς ανοιξιάτικους και φθινοπωρινούς μήνες, η θερμοκρασία των νερών της Μεσογείου δεν πέφτει σχεδόν ποτέ κάτω από τους 14 βαθμούς Κελσίου, παρατείνοντας την περίοδο της αναπαραγωγής. Ορισμένοι ερευνητές υποστηρίζουν μάλιστα ότι, αν η κλιματική μεταβολή συνεχιστεί στον ίδιο ρυθμό, πολύ σύντομα θα φθάσουμε να βλέπουμε μέδουσες στη λεκάνη της Μεσογείου καθ' όλη τη διάρκεια του χρόνου.\nΣε γενικές γραμμές η παρουσία των μεδουσών – και αυτό το τονίζουν όλοι οι ειδικοί – δεν έχει σχέση με τη ρύπανση των νερών, γι' αυτό και εισβολές έχουν παρατηρηθεί τα τελευταία χρόνια ακόμη και σε παρθένες θάλασσες και προστατευόμενους βιοτόπους, όπως στην Ισπανία. Πολλά είδη μεδουσών ωστόσο ανήκουν στους οργανισμούς που μπορούν να ζήσουν σε μολυσμένα νερά, με αποτέλεσμα να έχουν «καταλάβει» ολόκληρες θαλάσσιες περιοχές. Αυτό συμβαίνει, για παράδειγμα, στον Κόλπο του Μεξικού. Τα βιομηχανικά και γεωργικά απόβλητα, τα φυτοφάρμακα, οι ορμόνες και τα άλλα χημικά που εκβάλλονται στους ωκεανούς δημιουργούν νεκρές ζώνες με ενισχυμένη ανάπτυξη φυκών και πλαγκτόν. Εξαιτίας της έλλειψης οξυγόνου, τα ψάρια δεν μπορούν να ζήσουν σε ένα τέτοιο περιβάλλον, οι μέδουσες όμως βρίσκουν σε αυτό άφθονη τροφή και ιδανικές συνθήκες για την αναπαραγωγή τους.\nΟι προβλέψεις των ειδικών είναι δυσοίωνες. «Μετακινούμαστε από τους ωκεανούς των ψαριών στους ωκεανούς των μεδουσών» λέει ο κ. Μποέρο. «Μπορούμε ήδη να μιλήσουμε για μια ανισορροπία στο οικοσύστημα και το φταίξιμο είναι δικό μας. Έχουμε εξαφανίσει τα ψάρια». Η επιβολή ελέγχων και αυστηρών κανονισμών στην αλιεία και η προσπάθεια ενίσχυσης των πληθυσμών των ψαριών είναι το ζητούμενο, και όλοι οι επιστήμονες τονίζουν ότι θα πρέπει τα σχετικά μέτρα να εισαχθούν άμεσα και ύστερα από σοβαρή μελέτη. Για παράδειγμα, όπως εξηγεί ο ιταλός καθηγητής, οι ιχθυοκαλλιέργειες δεν αποτελούν λύση. «Με τις ιχθυοκαλλιέργειες» τονίζει «εκτρέφουμε σαρκοφάγα ψάρια στα οποία δίνουμε ως τροφή μικρότερα ψάρια, τα οποία αλιεύουμε και πάλι από τους φυσικούς πληθυσμούς τους, συμβάλλοντας στην εξαφάνισή τους».\nΗ λύση που προτείνεται, τουλάχιστον αυτή τη στιγμή, είναι ο συνδυασμός του ελέγχου της αλιείας και της ενίσχυσης των πληθυσμών των ψαριών με την ταυτόχρονη αλίευση των μεδουσών. Ήδη στη Δυτική Μεσόγειο και στα φιορδ της Νορβηγίας ειδικά επιφορτισμένα αλιευτικά πλοία ασχολούνται με αυτό το έργο. Η Ιαπωνία εδώ και μερικά χρόνια έχει εισαγάγει άλλου είδους τακτική: τη θανάτωση των μεδουσών με ειδικά κοφτερά δίχτυα. Πέρυσι ωστόσο ερευνητές του ιαπωνικού Πανεπιστημίου Σιμάνε απέδειξαν ότι η μέθοδος είναι ουσιαστικά ανώφελη: εκτός του ότι οι μέδουσες, ακόμη και νεκρές, εξακολουθούν να είναι τοξικές για αρκετά εικοσιτετράωρα, σύμφωνα με τις έρευνές τους ο θάνατος επιφέρει ένα είδος οργασμικής αναπαραγωγής, με αποτέλεσμα οι πληθυσμοί να αυξάνονται περισσότερο.\nΗ ευρωπαϊκή μέθοδος αποδεικνύεται επομένως καλύτερη, και μάλιστα ορισμένοι γάλλοι ειδικοί υποστηρίζουν ότι θα μπορούσαμε να αντλήσουμε κάποια χρησιμότητα από αυτά τα φαινομενικά άχρηστα αλιεύματα. Επειδή οι μέδουσες αποτελούνται ουσιαστικά από νερό, προτείνουν να τις χρησιμοποιήσουμε για την άρδευση και τη λίπανση των καλλιεργειών, όπως γινόταν στην αρχαιότητα. Όλοι συμφωνούν πάντως στο ότι, εκτός του ότι στα επόμενα χρόνια θα πρέπει να συνηθίσουμε την παρουσία τους, ταυτόχρονα θα πρέπει να μάθουμε περισσότερα για αυτούς τους θαλάσσιους οργανισμούς που, αν και από τους αρχαιότερους στον πλανήτη, παραμένουν σε μεγάλο βαθμό άγνωστοι για εμάς.\nΓια τον σκοπό αυτόν τρία βρετανικά πανεπιστήμια ξεκινούν αυτές τις μέρες ένα πρόγραμμα σήμανσης των μεδουσών με ειδικά μικροτσίπ ώστε να καταγράψουν την πορεία και τις συνηθειές τους. Οι λουόμενοι και οι ψαράδες που θα βρίσκουν τις «σεσημασμένες» μέδουσες νεκρές στις ακτές καλούνται να τις παραδίδουν στην ερευνητική ομάδα έναντι αμοιβής. «Οι γνώσεις μας για τις μέδουσες είναι σχεδόν όσες και για τους μονόκερους» τόνισε μιλώντας στο BBC ο επικεφαλής του προγράμματος. «Ελπίζουμε ότι η μελέτη αυτή θα βοηθήσει να τις διευρύνουμε».\nΟΙ ΠΙΟ ΤΟΞΙΚΕΣ\nΔεν είναι ακριβώς σαν τις μέδουσες που γνωρίζουμε στη Μεσόγειο, είναι όμως στενές συγγενείς τους και συγκαταλέγονται στα πλέον δηλητηριώδη είδη στον πλανήτη. Κυβομέδουσες όπως οι Chironex fleckeri, Carybdea alata -οι λεγόμενες και «σφήκες της θάλασσας»- και Carukua barnesi ζουν στον Ειρηνικό Ωκεανό και αποτελούν τον φόβο και τον τρόμο των κολυμβητών στη Νοτιοανατολική Ασία, στην Ινδονησία, στη Χαβάη και κυρίως στην Αυστραλία.\nΟι Carybdea alata έχουν τετράγωνο σώμα, τα πλοκάμια τους μπορούν να φθάσουν σε μήκος ως και τα 80 εκατοστά και η παρουσία τους είναι συχνή στην Αυστραλία, όπου έχουν προκαλέσει περισσότερους θανάτους από ό,τι τα φίδια, οι καρχαρίες και οι θαλάσσιοι κροκόδειλοι. Το τσίμπημά τους είναι εξαιρετικά οδυνηρό και μπορούν να επιφέρουν τον θάνατο μέσα σε τρία λεπτά.\nΟι Carukua barnesi ή Irukandji δεν έχουν τόσο άμεση δράση, είναι όμως πολύ πιο «ύπουλες». Είναι μικρές σε μέγεθος – η διάμετρός τους είναι μόλις 2,5 εκατοστά – και γι' αυτό είναι δύσκολο να τις ξεχωρίσει κανείς στο νερό. Το τσίμπημά τους αρχικά δεν είναι υπερβολικά οδυνηρό, μέσα στις επόμενες ώρες και ημέρες όμως μπορεί να προκαλέσει το λεγόμενο Σύνδρομο Irukandji οδηγώντας σε έντονους πόνους και κράμπες σε όλο το σώμα, ναυτία, εμετούς, αύξηση των παλμών της καρδιάς και της αρτηριακής πίεσης και, ενδεχομένως, στον θάνατο. Τα θύματά της χρήζουν νοσοκομειακής περίθαλψης και ως τώρα δεν έχει βρεθεί αντίδοτο για το δηλητήριό της.\nJELLYWATCH ΣΤΗ ΜΕΣΟΓΕΙΟ\nΗ έντονη παρουσία των μεδουσών στη Μεσόγειο τα τελευταία χρόνια οδηγεί τους αρμόδιους φορείς στην υιοθέτηση προγραμμάτων για την παρακολούθηση του φαινομένου. Οι ειδικοί για τις μέδουσες σπανίζουν όχι μόνο στις μεσογειακές χώρες αλλά και σε όλον τον πλανήτη, ενώ η μελέτη των ειδών και των πληθυσμών τους γίνεται μεμονωμένα από χώρα σε χώρα, με ανισομερή αποτελέσματα. Προσπαθώντας να καλύψει το κενό, η Διεθνής Επιτροπή για την Επιστημονική Εξερεύνηση της Μεσογείου (CIESM), ένας οργανισμός στον οποίο μετέχουν 22 χώρες, μεταξύ των οποίων και η Ελλάδα, θέτει σε εφαρμογή το πρόγραμμα «JellyWatch», με στόχο τον εντοπισμό και την παρακολούθηση των μεδουσών σε όλη τη Μεσόγειο.\nΤο πρόγραμμα θα καλύψει τόσο την ανοιχτή θάλασσα όσο και τις ακτές, και, όπως μας λέει ο επικεφαλής του Φερντινάντο Μποέρο, καθηγητής της Ζωολογίας στο Πανεπιστήμιο του Λέτσε της Ιταλίας με ειδικότητα στις μέδουσες, αναμένεται να προσφέρει πολύτιμες πληροφορίες. «Δεν υπάρχει συντονισμένη έρευνα σε αυτόν τον τομέα» δηλώνει μιλώντας στο «Βήμα» «και είναι πολύ σημαντικό να αποκτήσουμε ένα δίκτυο παρατήρησης το οποίο θα μας βοηθήσει να εντοπίζουμε τα "καυτά" σημεία της εμφάνισης μεδουσών, την εξάπλωση των σμηνών και την κατανομή των διαφόρων ειδών».\nΓια να συγκεντρώσει όλα αυτά τα στοιχεία, η CIESM ζητεί από όλους – και από τους απλούς πολίτες όλων των χωρών της Μεσογείου – να αποστέλλουν σχετικές πληροφορίες και φωτογραφίες στην ιστοσελίδα την οποία πρόκειται να εγκαινιάσει σύντομα (για να ενημερωθείτε, μπορείτε να απευθυνθείτε στην ηλεκτρονική διεύθυνση www. ciesm. org). Οι παρατηρήσεις θα προβάλλονται επάνω σε έναν χάρτη, ο οποίος θα ενημερώνεται σχεδόν καθημερινά, όπως γίνεται με τους μετεωρολογικούς χάρτες, έτσι ώστε να παρέχεται άμεση εικόνα των σμηνών που εμφανίζονται και της εξάπλωσής τους στις διάφορες περιοχές. «Ο παραλληλισμός με τη μετεωρολογία είναι ενδεικτικός» τονίζει ο κ. Μποέρο. «Η μετεωρολογική πρόβλεψη είναι δυνατή χάρη σε ένα δίκτυο παρατηρητηρίων και δορυφόρων. Για εμάς τα παρατηρητήρια και οι δορυφόροι θα είναι ο κόσμος. Δεν υπάρχει η απαιτούμενη οργανωμένη έρευνα που θα μπορούσε να μας βοηθήσει να αντιμετωπίσουμε αλλιώς αυτό το πρόβλημα».\nΟΙ ΜΕΔΟΥΣΕΣ ΣΤΑ ΕΛΛΗΝΙΚΑ ΝΕΡΑ\nΠαρά το γεγονός ότι η Δυτική Μεσόγειος αντιμετωπίζει τα τελευταία χρόνια κάθε καλοκαίρι μαζικές εισβολές μεδουσών, η χώρα μας φαίνεται προς το παρόν να είναι απαλλαγμένη από τέτοιου είδους προβλήματα. Η παρουσία τους στις ακτές μας εξακολουθεί να ακολουθεί τη συνηθισμένη περιοδικότητα από την οποία χαρακτηριζόταν ως τώρα σε όλες τις θάλασσες του κόσμου. «Μετά το 1982» μας λέει η κυρία Ιωάννα Σιώκου-Φράγκου, βιολόγος-ωκεανογράφος και διευθύντρια Ερευνών στο Ελληνικό Κέντρο Θαλάσσιων Ερευνών (ΕΛΚΕΘΕ), «στις ελληνικές θάλασσες εμφανίζονται μεγάλοι πληθυσμοί μεδουσών με μια περιοδικότητα 10-12 ετών, παρόμοια με αυτήν που έχει παρατηρηθεί και σε άλλες μεσογειακές χώρες. Στις δικές μας θάλασσες οι τσούχτρες παραμένουν για δύο έως τρία χρόνια, η περίοδος παραμονής αλλάζει όμως ανάλογα με το μέρος. Αυτό συμβαίνει γιατί κάθε θάλασσα της Μεσογείου χαρακτηρίζεται από ιδιαίτερες περιβαλλοντικές συνθήκες, οι οποίες επηρεάζουν και τη συμπεριφορά των μεδουσών».\nΟι μέδουσες είναι πλαγκτονικοί οργανισμοί και, όπως όλοι οι οργανισμοί αυτού του είδους, δεν κολυμπούν αλλά μετακινούνται παρασυρόμενες από τα θαλάσσια ρεύματα. Αυτό εξηγεί σε έναν βαθμό τις διαφορές στην παρουσία των πληθυσμών τους από θάλασσα σε θάλασσα. Επειδή η κίνησή τους είναι πολύ αδύναμη, δεν μπορούν να πάνε αντίθετα στα ρεύματα, όπως συμβαίνει, ας πούμε, με τα ψάρια. Έτσι, παρά την ευρέως διαδεδομένη αντίληψη, η εμφάνισή τους δεν έχει σχέση με την κίνηση των πλοίων. «Δεν γίνεται να ακολουθούν τα πλοία» μας λέει κατηγορηματικά η κυρία Σιώκου-Φράγκου.\nΕξίσου εσφαλμένη είναι η εντύπωση ότι η παρουσία των τσουχτρών ενθαρρύνεται από τη ρύπανση. «Η πιο κοινή τσούχτρα στις ελληνικές θάλασσες είναι η Pelagia noctiluca, η οποία ζει στην ανοιχτή θάλασσα και η αύξηση του πληθυσμού της αποδεδειγμένα δεν έχει σχέση με τη ρύπανση» εξηγεί η ερευνήτρια. «Οι πληθυσμιακές διακυμάνσεις αυτής της τσούχτρας στη Μεσόγειο συνδέονται περισσότερο με τις διακυμάνσεις της θερμοκρασίας της θάλασσας και με άλλους\nπεριβαλλοντικούς παράγοντες που επηρεάζονται από τις κλιματικές αλλαγές, όπως για παράδειγμα οι περίοδοι ξηρασίας ή έντονων βροχοπτώσεων τους ανοιξιάτικους μήνες».\nΓια καλή μας τύχη οι περισσότερες από τις μέδουσες που ζουν στις θάλασσές μας δεν είναι τσούχτρες. «Πρέπει να διευκρινίσουμε» τονίζει η ερευνήτρια «ότι τσούχτρες ονομάζουμε μόνο μερικά είδη μέδουσας. Όλες οι μέδουσες τσιμπούν, γιατί όλες έχουν κνιδοκύτταρα που εκκρίνουν τοξικές ουσίες. Μερικών όμως το τσίμπημα δεν είναι ενοχλητικό για τον άνθρωπο – όπως συμβαίνει για παράδειγμα με τις μέδουσες "γυαλιά" – ενώ κάποιων άλλων μπορεί να προκαλέσει ακόμη και τον θάνατο – όπως των κυβομεδουσών που ζουν στην Αυστραλία».\nΕδώ και μερικά χρόνια η Μεσόγειος δέχεται στα νερά της νέα είδη τα οποία μεταναστεύουν από τον Ινδικό Ωκεανό και την Ερυθρά Θάλασσα μέσω της διώρυγας του Σουέζ. Ένα από τα πλέον καταστρεπτικά είναι η μέδουσα Rhopilema nomadica, η οποία έχει εγκαταστήσει αποικίες στις ακτές χωρών της Νοτιοανατολικής Μεσογείου όπως το Ισραήλ, όπου προκαλεί ζημιές στην αλιεία και στον τουρισμό. Παρά τις προβλέψεις ότι σύντομα θα έφθανε και στην Ελλάδα, η τσούχτρα αυτή, η οποία είναι μεγάλη σε μέγεθος, λευκή στο χρώμα και αρκετά τοξική, δεν έχει εγκατασταθεί προς το παρόν στη χώρα μας. «Πριν από δύο χρόνια» λέει η κυρία Σιώκου-Φράγκου «παρατηρήσαμε ένα άτομο της μέδουσας Rhopilema nomadica στα ανοιχτά του Λακωνικού Κόλπου». Προς το παρόν ωστόσο δεν έχει αναφερθεί άλλη «επίσκεψη» του συγκεκριμένου είδους, το οποίο, όπως τονίζει η ερευνήτρια, έχει αρκετά ενοχλητικό τσίμπημα.\nΟΙ «ΔΙΚΕΣ ΜΑΣ»\nPelagia Noctiluca ή Chrisaora Hisoscella\nΤο χρώμα της είναι μoβ, πορφυρό ή κοκκινωπό και η μέση διάμετρός της κυμαίνεται γύρω στα 6 εκατοστά. Σε εμάς είναι γνωστή απ\nΑνώνυμος στις 6 Οκτωβρίου 2010 στις 17:57 #156452\nΤο επίσημο όνομα της γόπας είναι βόωψ ο γνήσιος (boops boops), που προέρχεται από την αρχαία λέξη βοώπις, η βοόφθαλμος, η βοϊδομάτα. Η γόπα έχει δύο μεγάλα μάτια στο μισό ύψος του κεφαλιού της και ίσως γι΄ αυτό να βλέπει πού πρέπει να πάει να την στήσει για να βρει τροφή! Μαζί με τις σάλπες και τους σαργούς, οι γόπες στριφογυρίζουν στα κλουβιά των ιχθυοκαλλιεργειών που φιλοξενούν τσιπούρες και λαβράκια για να τραφούν από το περίσσευμα της τροφής τους. Σπρώξε απο δω, σπρώξε από κει, καμιά φορά κολλάνε άθελά τους και κάνα παράσιτο στα εκτρεφόμενα ψάρια. Αυτό όμως δεν σημαίνει ότι κάτι τρέχει με τη γόπα. Αντιθέτως, το ψαχνό της είναι νόστιμο και λαχταριστό, ιδίως όταν είναι φρέσκο. Και τη γόπα μπορεί κανείς να την απολαύσει φρέσκια γιατί είναι ένα ψάρι που βρίσκεται σε αφθονία στις ελληνικές θάλασσες.\nΣτα δικά μας νερά, και στη Μεσόγειο γενικότερα, τη συναντάμε σε βάθος μέχρι και 200 μέτρα ενώ στον Ατλαντικό μπορεί να αλιευθεί ακόμη βαθύτερα, στα 350. Βέβαια, όπως και τα περισσότερα ψάρια, συχνάζει τον πιο πολύ καιρό σε βάθος μικρότερο απο 50 μέτρα. Ζει σε κοπάδια και προτιμά τους αμμώδεις ή λασπώδεις βυθούς, τα βράχια στον πυθμένα και τα λιβάδια της ποσειδωνίας. Οι ώριμες σε ηλικία γόπες τρέφονται και με φύκια, ακόμη κι αν στο πάνω σαγόνι έχουν κοπτήρες και στο κάτω κυνόδοντες. Βέβαια η καθημερινή τους διατροφή δεν περιορίζεται μόνο στην ολιγοθερμιδική πρασινάδα του βυθού αλλά εμπλουτίζεται με μικροοργανισμούς όπως τα καρκινοειδή.\nΌταν χορτάσει, και αφού ο ήλιος έχει πέσει, η γόπα κινείται σε επιφανειακά νερά και οι περισσότεροι πληθυσμοί της εντοπίζονται κοντά σε λιμνοθάλασσες και όχθες ποταμών. Γενικά πάντως, δεν χρειάζεται κανείς να απομακρυνθεί περισσότερο απο 2 χλμ. απο την ακτή για να πέσει πάνω σε κάποιο διερχόμενο κοπάδι.\nΣε αντίθεση με τον κολιό, που αποτελεί αυγουστιάτικη απόλαυση, η γόπα είναι παχιά και νόστιμη τον χειμώνα. Τον Απρίλιο και τον Μάιο ψαρεύονται αυγωμένες γόπες και αυτό δεν είναι άσχετο με το γεγονός ότι η περίοδος της αναπαραγωγής της εκτείνεται από τον Φεβρουάριο μέχρι τον Μάιο. Το μήκος της μπορεί να φθάσει τα 35 εκατοστά και το χρώμα της είναι γκριζογάλαζο στη ράχη και ανοικτό ασημί στα πλευρά. Απο το κεφάλι της ξεκινούν τέσσερις κιτρινωπές ρίγες που καταλήγουν στην ουρά. Το καλύτερο το κρατήσαμε για το τέλος. Μπορεί να κινείται και αυτή κάθετα, όπως τα αεροσκάφη Χάριερ. Κόλπο που μάλλον έμαθε από τη σαρδέλα.\nΑνώνυμος στις 6 Οκτωβρίου 2010 στις 18:00 #156453\nΕίναι το ψάρι Τransformer! Γεννιέται με κατακόρυφο προσανατολισμό όπως κάθε συνηθισμένο ψάρι. Στη συνέχεια όμως, καθώς ακουμπάει στον βυθό, αρχίζει και γέρνει. Τότε είναι που αρχίζει η μεταμόρφωση. Η πλευρά του ψαριού που εφάπτεται στον βυθό αποκτά επίπεδο σχήμα και το χρώμα της γίνεται άσπρο. Στη συνέχεια, το ένα από τα δύο μάτια που βρίσκεται στην κάτω πλευρά, αρχίζει να κινείται προς τα πάνω και να πλησιάζει το άλλο μάτι. Η μεταμόρφωση ολοκληρώνεται με την αλλαγή χρώματος.\nΚαθώς το ψάρι σέρνεται στον βυθό και χώνεται στην άμμο, η ράχη του δεν ξεχωρίζει από αυτή. Γι΄ αυτό δεν είναι λίγες οι φορές που τα καλοκαίρια, ιδίως τις πρωινές ώρες, κάποιοι που θα μπουν στη θάλασσα να κολυμπήσουν μπορεί και να την πατήσουν στα ρηχά, πριν ακόμη το νερό φθάσει μέχρι το γόνατο.\nΗ γλώσσα λοιπόν, που καταβάλλει τόση προσπάθεια για να ολοκληρωθεί ως προσωπικότητα, είναι ένα από τα πιο νόστιμα ψάρια, με κρέας κάτασπρο, χωρίς κοκάλα, που καθαρίζεται με δυο κινήσεις!\nΕξαιτίας του πεπλατυσμένου της σχήματος ξεχωρίζει αμέσως απ΄ οποιοδήποτε άλλο ψάρι στο τελάρο. Το μήκος της κυμαίνεται συνήθως από 15 εκατοστά έως μισό μέτρο. Στα ελληνικά πελάγη υπάρχει η κοινή γλώσσα (solea vulgaris) και η κίτρινη γλώσσα (solea lutea).\nΚαθώς η ζωή της αρχίζει και τελειώνει στον βυθό, η τροφή της περιορίζεται σε όποιους οργανισμούς κρύβονται στην άμμο ή στον λασπώδη πυθμένα, όπως τα σκουλήκια, τα καρκινοειδή, τα μαλάκια και ενίοτε ορισμένα μικρά ψαράκια. Η γλώσσα δεν ζει μόνο σε μικρά βάθη αλλά και σε μεγάλα, μέχρι 80 μέτρα κάτω από την επιφάνεια της θάλασσας. Η περίοδος που πολλαπλασιάζεται είναι ο χειμώνας και τα αυγά της επιπλέουν αποτελώντας μέρος του πλαγκτού. Το πλαγκτόν με τη σειρά του αποτελεί τροφή για άλλα ψάρια.\nΗ γλώσσα είναι ίσως το μοναδικό ψάρι που μπορεί να πιαστεί με καμάκι και μάλιστα τη νύχτα με πυροφάνι. Το δέρμα της -που πάντα έχει το χρώμα του περιβάλλοντος όπου ζει- είναι τραχύ και είναι γεμάτο από μικρά σκληρά λέπια.\nΑνώνυμος στις 6 Οκτωβρίου 2010 στις 19:59 #156464\n360o είναι το οπτικό του πεδίο. Δεινός κολυμβητής υπερνικά τα ρεύματα κινούμενος προς την ακτή\nnaval στις 1 Δεκεμβρίου 2010 στις 21:59 #161935\nΣυνάδελφοι είδα μία τσιπούρα σήμερα δίπλα στο ντόκο πρέπει να ήταν τουλάχιστον 80 με 100 cm μήκος υπολογισμένο βέβαια ότι μας ξεγελάει και το νερό.\nΕίναι σίγουρο εν τω μεταξύ ότι ήταν τσιπούρα γιατί την είδα με συνάδελφο έμπειρο που έχει μεγαλώσει με πατέρα επαγγελματία ψαρά.\nΣωτήρης 22 στις 1 Δεκεμβρίου 2010 στις 23:35 #328969\nΥπαρχει 1 μετρο τσιπουρα;;;\nALTAIR_LUSSO στις 2 Δεκεμβρίου 2010 στις 11:20 #328936\nΤελευταία έχουν κάνει την εμφάνιση τους στην χώρα μας τετοιες τσιπούρες. Ένας συνάδελφος πριν κανένα μήνα είχε επισυναψει φώτο από μια που είχε πιάσει. Επίσης πρόσφατα είδα μία στον ψαρά η οποία ζύγιζε κοντά στα 7 κιλά (6900). Μου έκανε εντύπωση η χαμηλή τιμή της για αλανιαρα, 21€ το κιλό. Όταν τον ρώτησα, μου απάντησε ότι ήταν ανοιχτής θάλασσας ψαρεμένη (λογικό αφού στα ιχθυοτροφεία δεν αφήνουν να φτάσουν σε τετοια μεγεθη) αλλά δεν μπορούν να την βάλουν πιο ακριβά γιατί δεν υπήρχε περίπτωση να την πουλήσουν.\nALTAIR_LUSSO στις 2 Δεκεμβρίου 2010 στις 11:27 #328933\n[size=3] Δυνατός, ρωμαλέος και έξυπνος, ο σαργός είναι νυχτερινός… τύπος.\nΤους έχω κάνει κάτι κηδείες τρελές, πάντα με εγγλέζικο, βράδυ και μπικατίνι. Ο μεγαλύτερος που έχω πιάσει ήταν 1.300γρ και δεν ήξερα ότι φτάνουν σε αυτά τα μεγέθη. Από μαρτυρίες έχω ακούσει να έχει πιαστεί μέχρι 1,5 κιλό. Στα 1,200γρ βλέπεις σάπια δόντια μαυρισμένα και σε μερικές περιπτώσεις τους έλειπαν και δόντια.\nΣωτήρης 22 στις 2 Δεκεμβρίου 2010 στις 14:30 #328909\nΓιωργη εδω ποτε δεν ειχαμε τσιπουρες, και δεν μπορω να πω πολλα . Ποτε δεν ειχα ακουσει στο παρελθον για τοσο μεγαλα ψαρια.\nΤα τελευταια χρονια με τα ιχθυοτροφις εχουμε χασει την μπαλα, και μην ξεχνας οτι πολυ συχνα ξεφευγουν ψαρια για διαφορους λογους απο τις καλλιεργειες και μεγαλωνουν εξω.\nΕτσι τσιπουρα και λαβρακι εχει εμφανιστει σε περιοχες που ποτε δεν ειχε.\nΓια τον σαργο εχω αποψη καθ'οτι ψαροντουφεκας. Συχνα κτυπα φαφουτης το 1.200-300 , και οντως (αλλα σπανια και κατα τοπους ) φτανει το εναμισι κιλο.\nΕχω δει τετοιο ψαρι.\nALTAIR_LUSSO στις 2 Δεκεμβρίου 2010 στις 15:04 #161984\nΟι κυκλάδες πάντως είναι ο παραδεισος του σαργού. Το καλύτερο σαργοτόπι μου είναι κυκλαδίτικο.\ntedo στις 2 Δεκεμβρίου 2010 στις 20:06 #162016\nστο τροκαντερο βγαλανε τσιπουρα 7 κιλα την περασμενη εβδομαδα.


nJoy radio magazine: Στίβεν Χόκινγκ: Γιατί βρισκόμαστε στην πιο επικίνδυνη στιγμή στην εξέλιξη της ανθρωπότητας\nΟ διάσημος θεωρητικός φυσικός τονίζει πως το Brexit και η εκλογή Τραμπ ήταν μια κραυγή οργής και πως οι ηγέτες πρέπει να αναγνωρίσουν ότι έχουν αποτύχει 1.12.2016 | 23:15 Tweet Send Mail SHARES 5274 ΣΧΟΛΙΟ 1 «Οι ηγέτες του κόσμου θα πρέπει να αναγνωρίσουν ότι έχουν αποτύχει και ότι έχουν απογοητεύσει τους πολλούς».(Jemal Countess/Getty Images) «Οι ηγέτες του κόσμου θα πρέπει να αναγνωρίσουν ότι έχουν αποτύχει και ότι έχουν απογοητεύσει τους πολλούς».(Jemal Countess/Getty Images) Από το NEWSROOM Στη σημασία του Brexit και της εκλογής του Ντόναλντ Τραμπ στις ΗΠΑ, αναφέρεται σε άρθρο του στη βρετανική Guardian o διάσημος θεωρητικός φυσικός Στίβεν Χόκινγκ, επισημαίνοντας ότι «βρισκόμαστε στην πιο επικίνδυνη στιγμή στην εξέλιξη της ανθρωπότητας». Τονίζει, μεταξύ άλλων, ότι δεν μπορούμε να αγνοούμε την ανισότητα που υπάρχει στον κόσμο, καθώς «τώρα έχουμε την τεχνολογία για να καταστρέψουμε τον πλανήτη στον οποίο ζούμε, αλλά δεν έχουμε αναπτύξει ακόμη την ικανότητα να δραπετεύσουμε από αυτόν». Επισημαίνει ότι «πρέπει να εργαστούμε από κοινού για να τον προστατεύσουμε» και για να γίνει αυτό «θα πρέπει να γκρεμίσουμε, όχι να υψώσουμε, εμπόδια εντός και μεταξύ των εθνών. Αν θέλουμε να έχουμε μία πιθανότητα να το κάνουμε αυτό, οι ηγέτες του κόσμου θα πρέπει να αναγνωρίσουν ότι έχουν αποτύχει και ότι έχουν απογοητεύσει τους πολλούς». Ολόκληρο το άρθρο του στη Guardian: «Ως ένας θεωρητικός φυσικός που μένει στο Cambridge, έχω ζήσει τη ζωή μου μέσα σε μία φούσκα εξαιρετικών προνομίων. Το Cambridge είναι μια ασυνήθιστη πόλη, με επίκεντρο ένα από τα καλύτερα πανεπιστήμια του κόσμου. Μέσα σε αυτή την πόλη, η επιστημονική κοινότητα, της οποίας έγινα μέλος στα 20 μου, είναι ακόμη πιο κλειστή. Και μέσα σε αυτή την επιστημονική κοινότητα, η μικρή ομάδα των διεθνών θεωρητικών φυσικών, με τους οποίους έχω περάσει την εργασιακή μου ζωή, μπορεί μερικές φορές να μπαίνει στον πειρασμό να θεωρεί τον εαυτό της ως κορυφή. Επιπλέον, με τη διασημότητα που έχει έρθει με τα βιβλία μου, και την απομόνωση που επιβάλλει η ασθένειά μου, νιώθω σαν ο "γυάλινος πύργος" μου να γίνεται όλο και πιο ψηλός. Έτσι, η πρόσφατη προφανής απόρριψη των ελίτ στην Αμερική και τη Βρετανία σίγουρα στοχεύουν και σε μένα, όσο και σε οποιονδήποτε άλλο. Ό,τι και αν πιστεύουμε για την απόφαση του βρετανικού εκλογικού σώματος να απορρίψει τη συμμετοχή του στην Ευρωπαϊκή Ένωση και την απόφαση του αμερικανικού κόσμου να αποδεχτεί τον Ντόναλντ Τραμπ ως τον επόμενο πρόεδρό του, δεν υπάρχει καμία αμφιβολία στο μυαλό των σχολιαστών ότι αυτό αποτέλεσε μια κραυγή οργής από τους ανθρώπους που ένιωσαν ότι είχαν εγκαταλειφθεί από τους ηγέτες τους. Ήταν, όλοι φαίνεται να συμφωνούν, η στιγμή που οι ξεχασμένοι μίλησαν, βρίσκοντας τις φωνές τους για να απορρίψουν τις συμβουλές και την καθοδήγηση των εμπειρογνωμόνων και την ελίτ. Δεδομένου ότι σήμερα υπάρχουν περισσότεροι άνθρωποι με ένα τηλέφωνο, από ό,τι με πρόσβαση σε καθαρό νερό στην υποσαχάρια Αφρική, αυτό θα σημαίνει σύντομα ότι σχεδόν όλοι στον όλο και πιο γεμάτο πλανήτη μας, δεν θα είναι σε θέση να ξεφύγουν από την ανισότητα. Δεν αποτελώ εξαίρεση σε αυτόν τον κανόνα. Είχα προειδοποιήσει πριν από τη ψηφοφορία για το Brexit, ότι θα βλάψει την επιστημονική έρευνα στη Βρετανία, ότι μία ψήφος για αποχώρηση θα είναι ένα βήμα προς τα πίσω, και το εκλογικό σώμα -ή τουλάχιστον ένα αρκετά σημαντικό ποσοστό του- δεν έδωσε περισσότερη σημασία σε μένα από ό,τι σε οποιονδήποτε από τους άλλους πολιτικούς ηγέτες, συνδικαλιστές, καλλιτέχνες, επιστήμονες, επιχειρηματίες και προσωπικότητες, όλοι οι οποίοι έδωσαν την ίδια συμβουλή που αγνοήθηκε στην υπόλοιπη χώρα. Αυτό που έχει σημασία τώρα, πολύ περισσότερο από τις επιλογές που γίνονται από αυτά τα δύο εκλογικά σώματα, είναι το πώς αντιδρούν οι ελίτ. Πρέπει εμείς, με τη σειρά μας, να απορρίψουμε αυτές τις ψηφοφορίες ως ξεσπάσματα άξεστου λαϊκισμού που δεν λαμβάνουν υπόψη τα γεγονότα, και να προσπαθήσουμε να παρακάμψουμε ή να περιορίσουμε τις επιλογές που εκπροσωπούν; Θα έλεγα ότι αυτό θα ήταν ένα τρομερό λάθος. Οι ανησυχίες που υποβόσκουν κάτω από αυτές τις ψήφους για τις οικονομικές συνέπειες της παγκοσμιοποίησης και την επιτάχυνση της τεχνολογικής αλλαγής, είναι απολύτως κατανοητές. Η αυτοματοποίηση των εργοστασίων έχει ήδη αποδεκατίσει θέσεις εργασίας στην παραδοσιακή βιομηχανία, και η άνοδος της τεχνητής νοημοσύνης είναι πιθανό να επεκτείνει αυτή την καταστροφή θέσεων εργασίας στις μεσαίες τάξεις, με μόνο τις θέσεις μεγαλύτερης ευθύνης, εποπτείας ή τις πιο δημιουργικές να απομένουν. Αυτό με τη σειρά του, θα επιταχύνει την ήδη διευρυνόμενη οικονομική ανισότητα σε όλο τον κόσμο. Το διαδίκτυο και οι πλατφόρμες που αυτό υποστηρίζει, επιτρέπουν σε πολύ μικρές ομάδες ή μεμονωμένα άτομα να βγάλουν τεράστια κέρδη, ενώ απασχολούν πολύ λίγους ανθρώπους. Αυτό είναι αναπόφευκτο, είναι πρόοδος, αλλά είναι επίσης κοινωνικά καταστροφικό. Πρέπει να το θέσουμε αυτό δίπλα στην οικονομική κατάρρευση, η οποία έκανε τον κόσμο να συνειδητοποιήσει ότι πολύ λίγα άτομα που εργάζονται στον χρηματοπιστωτικό τομέα μπορούν να συσσωρεύσουν τεράστιες αμοιβές και ότι εμείς οι υπόλοιποι εγγυόμαστε αυτή την επιτυχία και σηκώνουμε τον λογαριασμό όταν η απληστία τους μας παρασύρει. Έτσι, γενικά, ζούμε σε έναν κόσμο της διεύρυνσης, όχι της μείωσης, της οικονομικής ανισότητας, όπου πολλοί άνθρωποι μπορούν να δουν όχι μόνο το βιοτικό τους επίπεδο, αλλά ακόμα και την ικανότητά τους να κερδίζουν τα προς το ζην να εξαφανίζεται. Δεν είναι να απορεί κανείς τότε για το ότι ψάχνουν για μια νέα συμφωνία (new deal), την οποία ο Τραμπ και το Brexit μπορεί να εμφανίστηκαν να αντιπροσωπεύουν. Επίσης, ισχύει ότι μια άλλη ακούσια συνέπεια της παγκόσμιας εξάπλωσης του διαδικτύου και των social media είναι ότι η σκληρή φύση αυτών των ανισοτήτων είναι πολύ πιο εμφανής από ό,τι ήταν στο παρελθόν. Για μένα, η ικανότητα να χρησιμοποιώ την τεχνολογία για να επικοινωνώ υπήρξε μια απελευθερωτική και θετική εμπειρία. Χωρίς αυτή, δεν θα ήμουν σε θέση να συνεχίσω να εργάζομαι τα προηγούμενα χρόνια. Αλλά αυτό σημαίνει επίσης ότι οι ζωές των πλουσιότερων ανθρώπων στις πλέον ευημερούσες περιοχές του κόσμου είναι οδυνηρά ορατές σε όποιον, όσο φτωχός και αν είναι, έχει πρόσβαση σε ένα τηλέφωνο. Και δεδομένου ότι σήμερα υπάρχουν περισσότεροι άνθρωποι με ένα τηλέφωνο, από ό,τι με πρόσβαση σε καθαρό νερό στην υποσαχάρια Αφρική, αυτό θα σημαίνει σύντομα ότι σχεδόν όλοι στον όλο και πιο γεμάτο πλανήτη μας, δεν θα είναι σε θέση να ξεφύγουν από την ανισότητα. Οι συνέπειες αυτού είναι οφθαλμοφανείς: ο φτωχός αγροτικός πληθυσμός συρρέει στις πόλεις, σε παραγκουπόλεις, καθοδηγούμενος από την ελπίδα. Και τότε συχνά, διαπιστώνοντας ότι η νιρβάνα του Instagram δεν είναι διαθέσιμη εκεί, την αναζητούν στο εξωτερικό, προσχωρώντας στον όλο και μεγαλύτερο αριθμό οικονομικών μεταναστών σε αναζήτηση μιας καλύτερης ζωής. Αυτοί οι μετανάστες με τη σειρά τους, θέτουν νέες απαιτήσεις σχετικά με τις υποδομές και τις οικονομίες των χωρών στις οποίες φτάνουν, υπονομεύοντας την ανεκτικότητα και τροφοδοτώντας περαιτέρω τον πολιτικό λαϊκισμό. Για μένα, η πραγματικά ανησυχητική διάσταση όλου αυτού είναι ότι τώρα, περισσότερο από κάθε άλλη φορά στην ιστορία μας, το είδος μας πρέπει να εργαστεί από κοινού. Αντιμετωπίζουμε φοβερές περιβαλλοντικές προκλήσεις: την κλιματική αλλαγή, την παραγωγή τροφίμων, τον υπερπληθυσμό, το ξεκλήρισμα άλλων ειδών, τις επιδημίες, την οξίνιση των ωκεανών. Οι ηγέτες του κόσμου θα πρέπει να αναγνωρίσουν ότι έχουν αποτύχει και ότι έχουν απογοητεύσει τους πολλούς. Με τους πόρους να συγκεντρώνονται όλο και περισσότερο στα χέρια των λίγων, θα πρέπει να μάθουμε να μοιραζόμαστε πολύ περισσότερα από ό,τι μοιραζόμαστε σήμερα. Όλα αυτά μαζί, είναι μια υπενθύμιση ότι βρισκόμαστε στην πιο επικίνδυνη στιγμή στην εξέλιξη της ανθρωπότητας. Τώρα έχουμε την τεχνολογία για να καταστρέψουμε τον πλανήτη στον οποίο ζούμε, αλλά δεν έχουμε αναπτύξει ακόμη την ικανότητα να δραπετεύσουμε από αυτόν. Ίσως σε μερικές εκατοντάδες χρόνια, θα έχουμε δημιουργήσει ανθρώπινες αποικίες ανάμεσα στα αστέρια, αλλά τώρα έχουμε μόνο έναν πλανήτη, και πρέπει να εργαστούμε από κοινού για να τον προστατεύσουμε. Για να γίνει αυτό, θα πρέπει να γκρεμίσουμε, όχι να υψώσουμε, εμπόδια εντός και μεταξύ των εθνών. Αν θέλουμε να έχουμε μία πιθανότητα να το κάνουμε αυτό, οι ηγέτες του κόσμου θα πρέπει να αναγνωρίσουν ότι έχουν αποτύχει και ότι έχουν απογοητεύσει τους πολλούς. Με τους πόρους να συγκεντρώνονται όλο και περισσότερο στα χέρια των λίγων, θα πρέπει να μάθουμε να μοιραζόμαστε πολύ περισσότερα από ό,τι μοιραζόμαστε σήμερα. Με όχι μόνο θέσεις εργασίας, αλλά ολόκληρες βιομηχανίες να εξαφανίζονται, πρέπει να βοηθήσουμε τους ανθρώπους να επανεκπαιδευτούν για ένα νέο κόσμο και να τους υποστηρίξουμε οικονομικά ενόσω το πράττουν. Αν οι κοινότητες και οι οικονομίες δεν μπορούν να αντιμετωπίσουν τα τρέχοντα επίπεδα της μετανάστευσης, πρέπει να κάνουμε περισσότερα για να ενθαρρύνουμε την παγκόσμια ανάπτυξη, καθώς αυτός είναι ο μόνος τρόπος που τα εκατομμύρια μεταναστών θα πειστούν να αναζητήσουν το μέλλον τους στην πατρίδα τους. Μπορούμε να το κάνουμε, είμαι ένας μεγάλος οπτιμιστής για το είδος μου. Αλλά αυτό θα απαιτήσει από τις ελίτ, από το Λονδίνο μέχρι το Χάρβαρντ, από το Cambridge μέχρι το Χόλιγουντ, να μάθουν τα μαθήματα του περασμένου έτους. Να μάθουν, πάνω απ 'όλα, το μέτρο της ταπεινοφροσύνης.» Επιμέλεια/ μετάφραση: The LIFO team via Guardian Πηγή: www.lifo.gr\nPosted by Konstantinos Douvis on Δεκεμβρίου 02, 2016


«Ο ΠΑΟΚ χτίζεται όπως πρέπει»!\nΟ παλαίμαχος «άσος» του «Δικεφάλου» του Βορρά μιλάει για τον σχεδιασμό της ομάδας!\nΤη δική του άποψη για τον τρόπο με τον οποίο οργανώνεται, φέτος, ο ΠΑΟΚ εξέθεσε, προ ημερών, μέσω του ραδιοφωνικού σταθμού, «Metropolis F.M 95,5», ο βετεράνος «άσος» των «ασπρόμαυρων», Γιώργος Τουρσουνίδης.\n«Θεωρώ ότι είναι μια προοπτική που πρέπει να δει και η ΠΑΕ και ο παίκτης το συμφέρον της. Τα τρία εκατομμύρια είναι ένα σεβαστό ποσό. Είναι μια ικανοποιητική πρόταση. Αν μπει στη διαδικασία να τον δώσει θα γίνει κάτω από σκέψη και συζήτηση. Παίζει ρόλο και τι θέλει ο παίκτης. Ποτέ δεν μπορείς να πεις ότι είναι πολλά ή λίγα. Είναι μια ικανοποιητική πρόταση για την ΠΑΕ. Πράττει καλά που τον δίνει».\nΓια το αν είναι απώλεια ο Λημνιός ενόψει Μπενφίκα: «Είναι ένα παιδί του ρόστερ. Δεν είναι και ο παίκτης που θα κάνει τη διαφορά ή που δεν μπορεί να καλυφθεί. Δεν θα έχει κόστος. Καλή επιτυχία στο παιδί. Γαλουχήθηκε μέσα στον ΠΑΟΚ και δεν είναι τυχαίο που ήρθε αυτή η πρόταση. Μακάρι να εξελιχθεί και να κάνει ακόμη μεγαλύτερη πορεία».\nΓια τις μεταγραφικές κινήσεις του ΠΑΟΚ: «Με βάση αυτά που βλέπουμε από τον προπονητή υπάρχει ένα θέμα με τον Μάτος και ο Βιεϊρίνια δεν συμμετέχει. Χρειάζεται εκεί δύο παίκτες γιατί οι υποχρεώσεις είναι πολλές. Το θέμα είναι να είναι αγωνιστικά έτοιμοι και να βοηθήσουν την ομάδα».\nΓια το πού χρειάζεται ενίσχυση ο ΠΑΟΚ: «Νομίζω ότι δύο παίκτες που λείπουν είναι ένας σαν οχταροδεκάρι και ένας που θα καλύψει το επιθετικό κομμάτι. Δύο επιθετικογενείς ποδοσφαιριστές».\nΓια την εικόνα του ΠΑΟΚ: «Η εικόνα ήταν θετική με τη Μπεσίκτας και μια ευχάριστη έκπληξη. Ήταν σημαντική η πρόκριση και η εμφάνιση ήταν καλή. Δείχνει ότι γίνεται καλή δουλίτσα και υπάρχει και οικογενειακό κλίμα. Ήταν ένα σώμα οι παίκτες στους πανηγυρισμούς και αυτή είναι η διαφορά με πέρυσι. Εύχομαι να έχει και συνέχεια».


Τα πιο αγαπημένα χριστουγεννιάτικα βίντεο κλιπ όλων των εποχών! - Frapress\nΤα πιο αγαπημένα χριστουγεννιάτικα βίντεο κλιπ όλων των εποχών!\nΚωνσταντίνα Ράικου 15/12/2018 Frapress ΑφιερώματαΔιασκέδασεΠροτεινόμενο\nΜα φυσικά και τα Χριστούγεννα είναι, ίσως, η μόνη γιορτή, η οποία, εκτός από πληθώρα συναισθημάτων, συνδέεται άμεσα και με μία σειρά τραγουδιών, που όλοι αγαπάμε να ακούμε ξανά και ξανά!\nΉρθε η ώρα, λοιπόν, να (ξανά) θυμηθούμε κάποια Χριστουγεννιάτικα μουσικά κομμάτια, τα οποία όσες φορές και να ακούσουμε, πάντα θα μας προκαλούν πληθώρα συναισθημάτων. Είτε προκαλούν χαρά, είτε μελαγχολία, τα βίντεο κλιπ των τραγουδιών, που ακολουθούν, ανήκουν στην κατηγορία των πιο all time classic εξ’ αυτών, που πάντα και για πάντα θα συνοδεύουν τις Χριστουγεννιάτικες στιγμές με τους αγαπημένους μας.\nΠάμε, λοιπόν, να θυμηθούμε, να ακούσουμε και να (ξανά) δούμε τα πιο διαχρονικά Χριστουγεννιάτικα βίντεο κλιπ!\n1. It’s the most wonderful time of the year – Andy Williams (1963)\nΘα ξεκινήσω χρονολογικά, λοιπόν, και θα πάω πίσω στα παγωμένα Χριστούγεννα του 1963, οπότε και κυκλοφόρησε το συγκεκριμένο τραγούδι, συνοδευόμενο από ένα ιδιαίτερο και παραμυθένιο βίντεο κλιπ, συστήνοντας μας μία άλλη εποχή μέσα από αυτό. Ποιος να φανταζόταν τότε, ότι ο τίτλος του τραγουδιού θα γινόταν το πιο γνωστό Χριστουγεννιάτικο σλόγκαν; Πλέον, αποτελεί μία από τις πιο all time classic Χριστουγεννιάτικες μελωδίες!\n2. Last Christmas – Wham! (1984)\nΜα φυσικά και το “Last Christmas” είναι ό,τι πιο Χριστουγεννιάτικο έχει κυκλοφορήσει ποτέ, τόσο σε επίπεδο τραγουδιού, όσο και σε επίπεδο μουσικού βίντεο. Χιόνι, παιχνίδι και οικογενειακές στιγμές είναι όλα όσα πρωταγωνιστούν στο βίντεο κλιπ του τραγουδιού, συνθέτοντας απόλυτα την έννοια των Χριστουγέννων! Πώς να μην έχει ξεχωριστή θέση στην καρδιά μας όσα χρόνια και αν περάσουν;\n3. Merry Christmas Everyone – Shakin’ Stevens (1991)\nΑπό τα πιο χαρούμενα τραγούδια Χριστουγέννων, που έχουν δημιουργηθεί. Παλιό αλλά πάντα διαχρονικό, περιλαμβάνει την πιο όμορφη ευχή. Μα, φυσικά, «Καλά Χριστούγεννα σε όλους», υπάρχει κάτι πιο όμορφο και αισιόδοξο να ευχηθεί κανείς; Και βέβαια, το βίντεο κλιπ δεν θα μπορούσε να συνθέτει κάτι λιγότερο, από χαρούμενες οικογενειακές στιγμές και παιδιά που παίζουν στο χιόνι.\n4. All I want for Christmas is you – Mariah Carey (1994)\nΔεν πιστεύω να νόμισες, έστω για μια στιγμή, ότι δεν το έχω συμπεριλάβει στη λίστα μου; Όμορφο, χαρούμενο, ερωτικό! Και να μην έχεις έτερον ήμισυ, θα το τραγουδάς κάθε Χριστούγεννα, όσα χρόνια και αν περάσουν!\nΑπό τα πιο όμορφα τραγούδια και βίντεο κλιπ, που έχουν κυκλοφορήσει ποτέ, η Mariah Carey έχει καταφέρει να την τραγουδάμε ανελλιπώς! Άλλωστε, και η επανεκτέλεση με τον Justin Bieber το 2011, πήγε, εξίσου, εξαιρετικά καλά, ανανεώνοντας το vibe του τραγουδιού με ένα άκρως Χριστουγεννιάτικο βίντεο κλιπ!\n5. Χριστούγεννα – Δέσποινα Βανδή (2001)\nΚαλά τα ξένα κομμάτια, αλλά έχουμε και εμείς, βρε παιδιά! Από το 2001, που η Δέσποινα Βανδή κυκλοφόρησε το «Χριστούγεννα», έγινε ο απόλυτος χαμός! Είναι, ομολογουμένως, το πιο χαρακτηριστικό και διαχρονικό ελληνικό τραγούδι, που αγαπήθηκε από όλους και κατάφερε να ακούγεται συστηματικά κάθε Χριστούγεννα, από τότε!\nΠού να φανταζόταν τότε η Δέσποινα, ότι θα τραγουδούσε για την απουσία του αγαπημένου της μέσα στους φωτισμένους δρόμους του Λονδίνου και, κάπως έτσι, θα «σημάδευε» τα Χριστούγεννα όλων μας στην Ελλάδα;\n6. Shake up Christmas – Train (2009)\nΚαι καθώς φτάνουμε στα πιο σύγχρονα, ας πούμε, Χριστουγεννιάτικα μουσικά κομμάτια, το “Shake up Christmas” είναι από τα πιο αγαπημένα μου και έχει από τα πιο γλυκά βίντεο κλιπ όλων των εποχών! Είχε κάνει μπαμ, όταν κυκλοφόρησε και, όχι άδικα, αφού οι στίχοι και η μελωδία του μεταδίδουν αυτή τη γαλήνη, που αναζητούμε αυτές τις γιορτινές ημέρες.\n7. You make it feel like Christmas – Gwen Stefani ft. Blake Shelton (2017)\nΕίναι από τα πιο πρόσφατα μουσικά κομμάτια, που μιλά για Χριστούγεννα, αφού κυκλοφόρησε μόλις πέρυσι και παρόλο που, δεν είναι τόσο γνωστό, πιστεύω ότι κατέχει επάξια μία θέση στη λίστα αυτή, καθώς διαθέτει ένα εξαιρετικά καλογυρισμένο βίντεο κλιπ με ένα άκρως Χριστουγεννιάτικο story. Θα σου αρέσει πολύ!\n8. 2018 Σ’αγαπώ – Ελένη Φουρέιρα (2017 – 2018)\nΠίσω στις ελληνικές δημιουργίες και με μία πιο σέξι, θα έλεγα, διάθεση η αγαπητή Ελένη Φουρέιρα, μας ευχήθηκε τα Χρόνια της Πολλά το 2017 και έπειτα το 2018 αλλά και προσεχώς, με το ίδιο τραγούδι, μας εύχεται και το 2019! Girly αλλά και σέξι διάθεση στο βίντεο κλιπ της, αλλά το αγαπήσαμε όπως και να ‘χει! Και όσο, κάθε χρόνο, συνεχίζει να κυκλοφορεί, τόσο πιο πολύ θα το αγαπάμε!\nΑγαπημένες Χριστουγεννιάτικες μουσικές επιλογές, που όλοι μας λατρεύουμε να ακούμε στα γιορτινά πάρτι των ημερών ή και μόνοι μας χαλαρώνοντας στο σπίτι. Όποια από τα παραπάνω και αν απολαμβάνεις να ακούς, άκου το και φέτος τα Χριστούγεννα non stop και…\nΔες επίσης: 15+1 εναλλακτικά χριστουγεννιάτικα τραγούδια που αξίζει να μπουν στη φετινή σου playlist!\nΔέσποινα ΒανδήΕλένη Φουρέιρατα καλυτερα χριστουγεννιατικα βιντεο κλιπτα καλυτερα χριστουγεννιατικα τραγουδιαΧριστούγεννα 2018χριστουγεννιάτικα βίντεο κλιπχριστουγεννιάτικα τραγούδια\nΠροηγούμενο άρθροKindness Revolution: The Art Edition | Εθελοντισμός και τέχνη ενώθηκαν για μία ημέρα\nΕπόμενο άρθροMad Sc1ent1st: Η επιστημονική πλευρά του ελληνικού YouTube!


13 Ιουλίου 2020 - 19:23 13 Ιουλίου 2020 - 19:11\nΑνέβηκε από: zachopoulouvi 171 Προβολές Μπαλαδόρος, Στοίχημα\nΚαλησπέρα και για μια ακόμα Δευτέρα επιλέγουμε παιχνίδια με μεγάλο στοιχηματικό ενδιαφέρον. Επιλογές που μπορούν να μας οδηγήσουν στο ταμείο, με μια πεντάδα που στηρίζεται στα μεγάλα φαβορί και στις ομάδες που έχουν απόψε το κίνητρο να νικήσουν. Παιχνίδια από την Πορτογαλία , την Ιταλία, την Τουρκία και την Αγγλία στο στοιχηματικό μας μενού, με πιο ενδιαφέρουσα την αναμέτρηση της ΜΑΝΤΣΕΣΤΕΡ ΓΙΟΥΝΑΙΤΕΝΤ με την ΣΑΟΥΘΑΜΠΤΟΝ στο Old Trafford.\nΜΑΡΙΤΙΜΟ – ΡΙΟ ΑΒΕ 2, με απόδοση 1.95\nΚΟΝΙΑΣΠΟΡ – ΜΠΑΣΑΚΣΕΧΙΡ 2, με απόδοση 1.72\nΜΑΝΤΣΕΣΤΕΡ ΓΙΟΥΝΑΙΤΕΝΤ – ΣΑΟΥΘΑΜΠΤΟΝ over, με απόδοση 1.45\nΦΡΟΖΙΝΟΝΕ – ΓΙΟΥΒΕ ΣΤΑΜΠΙΑ 1, με απόδοση 1.53\nΙΝΤΕΡ – ΤΟΡΙΝΟ over , με απόδοση 1.40\nΞεκινάμε στις 21.00 με μια αναμέτρηση της ΜΑΡΙΤΙΜΟ με την ΡΙΟ ΑΒΕ, για την Liga Nos. Η ΡΙΟ ΑΒΕ είναι κακά τα ψέματα η ομάδα με την πιο εντυπωσιακή παρουσία από τις μικρομεσαίες. Η ΡΙΟ ΑΒΕ είναι σταθερά στην 5η θέση της βαθμολογίας, ξέρει ότι κρατάει στα χέρια της την τύχη για την έξοδο στο Europa League και έχει τον πρώτο λόγο αλλά και το μεγάλο κίνητρο απόψε κόντρα στην ΜΑΡΙΤΙΜΟ. Οι γηπεδούχοι καθάρισαν και μαθηματικά την παραμονή και έτσι το διπλό στο 1.95 είναι η επιλογή μας. Την ίδια ώρα η ΚΟΝΙΑΣΠΟΡ αντιμετωπίζει την ΜΠΑΣΑΚΣΕΧΙΡ που συνεχίζει να είναι αήττητη τις 17 τελευταίες αγωνιστικές και θέλει μια ακόμα νίκη για να βρεθεί αγκαλιά με τον τίτλο της πρωταθλήτριας. Η ΚΟΝΙΑΣΠΟΡ καίγεται και αυτή τη για βαθμούς έχει όμως πολύ δύσκολο πρόγραμμα για να πάρει βαθμούς και να σωθεί. Πάμε με την αύρα της ΜΠΑΣΑΚΣΕΧΙΡ που την φέρνει πιο κοντά από ποτέ στο πρωτάθλημα, με το 1.72 στο διπλό και περιμένουμε να περάσει εύκολα ή δύσκολα.\nΣυνεχίζουμε με την αναμέτρηση της ΜΑΝΤΣΕΣΤΕΡ ΓΙΟΥΝΑΙΤΕΝΤ με την ΣΑΟΥΘΑΜΠΤΟΝ στο Old Trafford. Κατά παραγγελία ήρθαν τα αποτελέσματα για τους Red Devils με την ΤΣΕΛΣΙ και την ΛΕΣΤΕΡ να χάνουν με κατεβασμένα τα χέρια και αν απόψε πάρει τη νίκη θα βρεθεί ανέλπιστα στην 3η θέση του βαθμολογικού πίνακα και θα έχουν τον πρώτο λόγο για την έξοδο στο Champions League της επόμενης σεζόν. Βέβαια θα τα παίξει όλα για όλα στο μεγάλο ντέρμπι με τη ΛΕΣΤΕΡ στο King Power stadium την τελευταία αγωνιστική αλλά με την εικόνα που εμφανίζουν ΤΣΕΛΣΙ και ΛΕΣΤΕΡ δεν αποκλείεται να κάνουν και άλλα δώρα στην ΓΙΟΥΝΑΙΤΕΝΤ. Επιλέγουμε το over με απόδοση 1.45 που το πιστεύουμε με την ΜΑΝΤΣΕΣΤΕΡ ΓΙΟΥΝΑΙΤΕΝΤ να είναι επιθετικά σε τρομερή κατάσταση.\nΗ ΦΡΟΖΙΝΟΝΕ είναι το απόλυτο φαβορί απέναντι στην ΓΙΟΥΒΕ ΣΤΑΜΠΙΑ απόψε με τους γηπεδούχους να είναι σε ανοδική τροχιά και να θέλουν να κλειδώσουν μια καλή θέση στα play off για την άνοδο στην μεγάλη κατηγορία της Ιταλίας. Ασφαλής επιλογή ο άσος στο 1.53 με την ΦΡΟΖΙΝΟΝΕ να σκοράρει σε κάθε της παιχνίδι τις τελευταίες 10 αγωνιστικές. Τέλος μεγάλο over περιμένουμε στην αναμέτρηση της ΙΝΤΕΡ με την ΤΟΡΙΝΟ στο Meazza με την ΙΝΤΕΡ να είναι ομάδα που φέρνει over ενώ και η ΤΟΡΙΝΟ έχει έφεση στο σκοράρισμα. Ελεύθερο παιχνίδι χωρίς άγχος με την ΙΝΤΕΡ να είναι του ύψους ή του βάθους αλλά με απόσταση ασφαλείας από την ΡΟΜΑ και με κλειδωμένη την έξοδο στο Champions League θα πάμε με το over στο 1.40!\n21 Δεκεμβρίου 2019 - 16:30 tziraikou26 Δεν επιτρέπεται σχολιασμός στο Προηγούμενα… 38 ετών για Λίβερπουλ και Φλαμένγκο!\n22 Σεπτεμβρίου 2020 - 13:24 tziraikou26 Δεν επιτρέπεται σχολιασμός στο Η πρόκληση του ΠΑΟΚ και το τα γκολ από τον… Μάρκους Μπεργκ\nΜΠΑΛΑΔΟΡΟΣ: Τρίτη 15/9/2020 με τον ΠΑΟΚ στη μάχη για τα play off του Champions League\n15 Σεπτεμβρίου 2020 - 20:18 Έφη Τουφεξή Δεν επιτρέπεται σχολιασμός στο ΜΠΑΛΑΔΟΡΟΣ: Τρίτη 15/9/2020 με τον ΠΑΟΚ στη μάχη για τα play off του Champions League


υψηλος χρονος αποκρισης και προβλημα ταχυτητας - ADSLgr.com Community Forum\nΘέμα: υψηλος χρονος αποκρισης και προβλημα ταχυτητας\n27-03-20, 19:12 υψηλος χρονος αποκρισης και προβλημα ταχυτητας #1\nΕχω προβλημα με το ping στα παιχνιδια επειδη ειναι πολυ υψηλο κυμαινεται απο τα 120 εως τα 130 και νομιζβ οτι η γραμμη μου ειναι ηδη σε fastpath χωρις να εχω πει εγω να την βαλουν .Και επισης αλλο ενα προβλημα ειναι οτι το ρουτερ συγχρονιζει στα 24 Mbps αλλα πιανω μονο 12 οπως φαινεται και στις φωτογραφιες παρακατω. Επισης να ξεκαθαρισω οτι τον υπολογιστη τον εχω συνδεδεμενο με καλωδιο στο ρουτερ και οτι αυτο συμβαινει πολυ καιρο και οχι τωρα λογο της καραντινας\n27-03-20, 22:11 Απάντηση: υψηλος χρονος αποκρισης και προβλημα ταχυτητας #2\nΝομιζω πως θα επρεπε να κανεις ενα τεστ σε server της Αθηνας που ειναι πιο αντιπροσωπευτικο, ή ενα tracert σε οποιαδηποτε σελιδα δινοντας την εντολη tracert <κενο> <ιστοσελιδα> στην γραμμη εντολων για να διαπιστωθει εαν οντως υπαρχει προβλημα με το latency σε εσενα ή σε σημειο διασυνδεσης που δεν εχει να κανει ο ΟΤΕ. (Δεν ξερω αν τα εχεις κανει ηδη ολα αυτα σε προηγουμενο χρονο).\n28-03-20, 11:42 Απάντηση: υψηλος χρονος αποκρισης και προβλημα ταχυτητας #3\nΓια αρχη εχεις 100ms με 24αρα γραμμη απο καμπινα πραγμα που δε γινεται.\nΚλεισε το wi-fi και απο το σταθερο σου pc κλεισε τα παντα απο cloud/torrent και οτιδηποτε αλλο μπορει να συγχρονιζει δεδομενα.\nΒαλε να κατεβασεις κατι απο ftp ή steam ή server της microsoft/linux/nvidia και δες την ταχυτητα\nΕπισης ανοιξε το task manager στο πισι για να βρεις αν καποια εφαρμογη κατεβαζει κατι αλλο στο παρασκηνιο\nΤελευταία επεξεργασία από το μέλος Avent : 28-03-20 στις 11:55.\n28-03-20, 13:38 Απάντηση: υψηλος χρονος αποκρισης και προβλημα ταχυτητας #4\nΣτο steam κατεβαζω με 15-16 mbps αλλα σου λεω σιγουρα οτι τα ms τοσα ειναι αλλα δεν ξερω γιατι. Μηπως να τους παρω τηλεφωνο να ρωτησβ ?\n28-03-20, 14:29 Απάντηση: υψηλος χρονος αποκρισης και προβλημα ταχυτητας #5\nΔε γινεται να κατεβαζεις με 15-16mbps με ethernet. Οπως επισης ουτε το latency γινεται να ειναι τοσο μεγαλο χωρις λογο.\nΚαι εγω οταν ειχα 24αρα απο καμπινα κατεβαζα με 2.5-2.6MB/s καρφι απο steam.\nΚανε αυτο που σου ειπα για να αποκλεισεις το ενδεχομενο να υπαρχει traffic απο τον ιδιο τον υπολογιστη που χρησιμοποιεις.\nΑλλιως παρε τηλ να σου πουνε οτι δεν υπαρχει κανενα προβλημα και ολα ειναι φυσιολογικα.\n28-03-20, 16:39 Απάντηση: υψηλος χρονος αποκρισης και προβλημα ταχυτητας #6\nΑρχικό μήνυμα από chris2003\nΤο τεστ που έχεις κάνει είναι σε άσχετο σερβερ κάπου στην Αλβανία;; Λογικό να έχεις τέτοιο ping. Κάνε τεστ στο server του οτε. Όπως είπε και ο χρήστης geoavlonitis κανε tracerout για να δείς και όλη τη δρομολόγιση.\nΤελευταία επεξεργασία από το μέλος netvasilis : 28-03-20 στις 16:48.\n28-03-20, 20:01 Απάντηση: υψηλος χρονος αποκρισης και προβλημα ταχυτητας #7\n28-03-20, 20:19 Απάντηση: υψηλος χρονος αποκρισης και προβλημα ταχυτητας #8\nΜας λέει τι ακριβώς ένα speedtest με την Αλβανία;\nΤο ότι το κύκλωμα της oteglobe για εκεί να είναι οκ και να έχει πρόβλημα η Αλβανία δηλαδή είναι το απίθανο σενάριο....\n28-03-20, 20:22 Απάντηση: υψηλος χρονος αποκρισης και προβλημα ταχυτητας #9\nούτε η κινητή της cosmote δεν πρέπει να είναι και στα καλύτερα της τις τελευταίες μέρες.\n28-03-20, 20:27 Απάντηση: υψηλος χρονος αποκρισης και προβλημα ταχυτητας #10\n28-03-20, 20:47 Απάντηση: υψηλος χρονος αποκρισης και προβλημα ταχυτητας #11\nΔεν μπορεί αυτά τα πράγματα να τα συζητάς και να τα πιστεύεις στα σοβαρά.\nΗ Αλβανία δεν έχει internet σοβαρό τις καλές τις μέρες, όχι σε περίοδο κρίσης.\nΠρος τους μεγάλους προορισμούς δεν υπάρχει κανένα πρόβλημα.\n28-03-20, 21:21 Απάντηση: υψηλος χρονος αποκρισης και προβλημα ταχυτητας #12\nΚοίτα, για χαλάρωσε λίγο με τα αν το πιστεύω σοβαρά.\nΌταν λέμε υπάρχει πρόβλημα δεν σημαίνει οτι μιλάμε για το διεθνές.\nΣύμφωνα με τα αποτελέσματα τα δικά σου και τα δικά μου, αυτή την στιγμή δεν υπάρχει θέμα με την Αλβανία τουλάχιστον όχι για να αντέξει μια απλή 24αρα, ο χρήστης πιο πίσω λοιπόν δεν μπορεί καν να τερματίσει αυτή την 24αρα.\nΑυτό λοιπόν σημαίνει πως υπάρχει θέμα τοπικά με το δικό του dslam.\nΔιαφωνείς; να ξέρω για το αν θα συνεχίσω σοβαρά ή όχι\n28-03-20, 23:14 Απάντηση: υψηλος χρονος αποκρισης και προβλημα ταχυτητας #13\nΈνας χρήστης αναφέρει πως έχει πρόβλημα η σύνδεση του σε speedtest με την Αλβανία. Από εκεί, βγάζεις το συμπέρασμα του ότι σε κάποιο σημείο το πρόβλημα είναι του ΟΤΕ και πόσταρες σε 3 νήματα πως έχει προβλήματα. Όλοι που σου απάντησαν, απάντησαν το ίδιο πράγμα, πως είναι αναξιόπιστο το να βγάλεις οποιοδήποτε συμπέρασμα με speedtest στην Αλβανία.\nΈστω πως ήταν προς ένα προορισμό όπως Φρανκφούρτη, Άμστερνταμ, Λονδίνο, θα σου έλεγα πως μπορεί οπότε να το δούμε και οι υπόλοιποι. Η Αλβανία, έχει εξαιρετικά μικρές διασυνδέσεις και αυτή τη στιγμή στρατιωτικό νόμο. Συνεπώς αποτελεί αναξιόπιστη πηγή.\nΈστω πως υπάρχει congestion στο DSLAM με μια δοκιμή σε server εσωτερικού διαπιστώνεται. Έστω πως υπάρχει με το εξωτερικό επίσης διαπιστώνεται με δοκιμές με το εξωτερικό.\nΈκανα 5 μετρήσεις και πήρα 5 διαφορετικά ping times, από 37ms μέχρι 130. Μόνο προς τον συγκεκριμένο προορισμό. Εσένα σου έδωσε ping 100ms από τη Θεσσνίκη στην Αλβανία. Το πιθανότερο είναι πως βλέπουμε πρόβλημα στη διασύνδεση τους. Με λίγα λόγια τίποτα από τα παραπάνω δεν συνηγορεί στο ότι το πρόβλημα δεν είναι στη μεριά τους.\nΓράψαμε του κόσμου τα μηνύματα για πιθανό πρόβλημα στο δικτυο του παρόχου για ένα speedtest με την Αλβανία. Έστω λοιπόν πως ήταν αληθές, συζητάμε και ασχολούμαστε με μια διασύνδεση από την οποία πέρνουμε ως χώρα 0 περιεχόμενο. Δεν υπάρχει κανένα σοβαρό datacenter, απολύτως τίποτα.\nΣυνεπώς, ναι, να συνεχίσεις στα σοβαρά όπως κάνω και εγώ παραπάνω.\n28-03-20, 23:21 Απάντηση: υψηλος χρονος αποκρισης και προβλημα ταχυτητας #14\nΟ χρήστης μιλάει για Ping σε παιχνίδια στα 120 με 130, ακόμα μιλάει για 15mbit με 16mbit στο steam, ενώ έχει συγχρονισμό στα 24mbit, ελπίζω να μην μου πεις οτι και απο αυτό έχουμε περιεχόμενο 0\n28-03-20, 23:26 Απάντηση: υψηλος χρονος αποκρισης και προβλημα ταχυτητας #15\nΡωτήσαμε και γνωρίζουμε που είναι ο gaming server που μπαίνει ο άνθρωπος;


Ζώδια – Προβλέψεις για τα ζώδια από τον Γιώργο Σαλαμά – Starwalk » The Starwalk Tip of the Day 5 Δεκεμβρίου\nΕξελίξεις στα επαγγελματικά σου, αλλά ένα είδος συναισθηματισμού που μπορεί να φέρει λίγο ντράμα λόγια και κινήσεις.\nΤο μυαλό σου νιώθεις ότι διευρύνεται, ταξίδια, γνώσεις, άνθρωποι που αλλάζουν τον τρόπο που σκέφτεσαι είναι στο πρόγραμμα.\nΥπάρχουν λύσεις στα οικονομικά σου, ίσως θα βοηθούσε να πάρεις ένα χαρτί και ένα μολύβι και να δεις πώς μπορείς να κινηθείς για να αυξήσεις τα έσοδα και να μειώσεις τα έξοδα.\nΣελήνη, Αφροδίτη και Πλούτωνας ενώνουν τις δυνάμεις τους στον οίκο που για σένα αφορά τη συντροφικότητα, τις σχέσεις και τις επαγγελματικές συνεργασίες. Κάποια σχέση σου ισχυροποιείται.\nΈχεις μια φοβερή ικανότητα να επιλύεις προβλήματα με τη σύνοδο Σελήνης, Αφροδίτης και Πλούτωνα στον έκτο οίκο σου. Επίσης, μπορείς να απαλλαγείς από οτιδήποτε περιττό (αντικείμενα, συναισθήματα ή και σχέσεις, αν έχουν φτάσει στο απόλυτο άκρο της τοξικότητας).\nΗ ερωτική σου ζωή έχει όλο και περισσότερο ενδιαφέρον, ίσως να πρόκειται για κάτι νέο αυτές τις μέρες με τον συνωστισμό στον πέμπτο οίκο σου. Πάντως ή θυμάσαι ξανά ότι υπάρχει και ο έρωτας στη ζωή ή ασχολείσαι με ένα δημιουργικό έργο που σε αναζωογονεί.\nΗ σύνοδος της Σελήνης, της Αφροδίτης και του Πλούτωνα στον Αιγόκερω σημαίνει εξελίξεις σε θέματα που αφορούν το σπίτι ή την οικογένεια. Κάπως όμως σαν να παίρνεις τα πράγματα περισσότερο συναισθηματικά ή προσωπικά από ό, τι συνήθως.\nΗ επικοινωνία και η λογική σκέψη μπορούν να μεταμορφώσουν έναν τομέα της ζωής σου ή να σε φέρουν κοντά σε έναν στόχο σου.\nΤα οικονομικά σου μπορούν να βελτιωθούν και να νιώσεις περισσότερο ασφαλής σε αυτόν τον τομέα. Στον συναισθηματικό, όμως, ίσως δεν νιώθεις και τόση ασφάλεια.\nΗ Σελήνη, η Αφροδίτη και ο Πλούτωνας συναντιούνται στο ζώδιό σου και η ενέργεια που έχεις και νιώθεις ότι έχεις είναι αστείρευτη. Πρόσεξε τις αντιθέσεις σε μία σχέση ή τη Σχέση σου.\nΧρειάζεσαι χρόνο με τον εαυτό σου γιατί έρχονται διάφορα συναισθήματα και σκέψεις στην επιφάνεια. Δεν είναι πάντα εύκολη η διαχείρισή τους. Όμως, υπάρχουν άνθρωποι δίπλα σου για να μοιραστείς αυτά που θέλεις μαζί τους.\nΟι φίλοι παίζουν σημαντικό ρόλο στη ζωή σου και η κοινωνική σου ζωή έχει ενδιαφέρον, ίσως έρθουν και κάποιες νέες και σημαντικές γνωριμίες. Η σύνοδος της Σελήνης, της Αφροδίτης και του Πλούτωνα είναι πολύ ισχυρή και ενδιαφέρουσα.


Αγκύλωση!!! (2-0) ARIS 1914\nΑναρτήθηκε από admin | Δευτέρα, 4 Νοεμβρίου 2013 at 8:48 π.μ.\nΔεν έχασε από τον ΟΦΗ ο ΑΡΗΣ, στο παιχνίδι του «Γεντί Κουλέ».\nΤο σκορ 2-0, είναι πλασματικό, ανύπαρκτο, υποκριτικό και οφείλεται στο ταλέντο του ρέφερι, της τόλμης του στην υπόδειξη καρτών προς τη μία πλευρά και του τυχοδιωκτισμού του ελληνικού πρωταθλήματος.\nΤο ματς φυσικά ξεκίνησε με τις δύο ομάδες να είναι παραταγμένες με έντεκα παίκτες η κάθε μία. Ο «άρχων» του αγώνα βέβαια είχε άλλη άποψη, καθώς είδε έναν υπεράριθμο με χρώματα κιτρινόμαυρα. Ο ΟΦΗ, δεν είχε πετύχει νίκη μέχρι αυτή την αγωνιστική και ήταν πολύ κάτω στη βαθμολογία. Έπρεπε σήμερα να κερδίσει. Έτσι κι έγινε! Το ξέραμε, μας το είπαν, το απαίτησαν και το πήραν.\nΟ ΑΡΗΣ, έμεινε με 10 όταν ο Έλσνερ, αποβλήθηκε μόλις στο 2’ της συνάντησης. Ουσιαστικά απόφαση καταδίκης μίας ομάδας που ήθελε να παλέψει, όπως κάθε παιχνίδι επί ίσοις όροις.\nΟι όροι όμως μπαίνουν από άλλους. Πουθενά στον κόσμο και σε κανένα παιχνίδι δεν βγαίνει τόσο εύκολα κόκκινη κάρτα σε αυτό το λεπτό. Πέρα όμως από αυτό ο ΑΡΗΣ, άντεξε στο πρώτο ημίχρονο κρατώντας το μηδέν πίσω. Πήγε με αυτό στα αποδυτήρια, αλλά λογικό είναι να μην υπάρχουν αντοχές και η δυνατότητα για να «χτυπήσει» το ματς.\nΜε συνέπεια να μείνει γρήγορα πίσω στο σκορ και μετά από λίγο να πετύχει και αυτογκόλ. Στην ουσία τα πράγματα δεν εξελίχθηκαν με τρόπο που θα έδιναν την ευκαιρία στον ΑΡΗ να πάρει καλό αποτέλεσμα. Ακούω δυστυχώς από μέσα που δήθεν υπερασπίζονται τα συμφέροντα του ΑΡΗ, να αναφέρονται στη μη προσπάθεια, στην έλλειψη πάθους και στο ότι δεν υπήρξε σήμερα έστω μία αντεπίθεση από πλευράς κιτρινόμαυρων.\nΕίναι αστείο να ομιλούν κάποιοι προς αυτή την κατεύθυνση όταν βλέπουν την αντιμετώπιση που λαμβάνει και φέτος για ακόμα μία φορά ο σύλλογος. Οι απαιτήσεις είναι πραγματικά για γέλια. Έχει ευθύνη λέει ο Μιλίνκοβιτς για τη σημερινή διαχείριση του ματς. Ουδέν σχόλιον!!!\nΚανείς, μα κανείς σε αυτή τη χώρα δεν έχει ανάλογη αντιμετώπιση. Δεν είναι δυνατόν να έχουμε και τέτοιου είδους απαιτήσεις. Καλό θα είναι την ώρα που μεταδίδετε το παιχνίδι στον αέρα να σκέφτεστε και τι λέτε για να μην ηλεκτρίζετε την ήδη αρκετά ηλεκτρισμένη ατμόσφαιρα. Φτάνει πια με την «ξερολίαση» και την αποκλειστικότητα της σωστής άποψης.\nΔεν μπορεί να ζητούμε την αγωνιστικότητα σε συνδυασμό με τη μεροληπτική διάθεση για την καταστροφή του ΑΡΗ, από αυτούς που θέλουν να ρίξουν τον ΑΡΗ. Ποιοι είναι αυτοί; Τους ξέρετε πολύ καλά και μάλιστα τους αναφέρετε όλοι καθημερινώς. Ο κόσμος έχει αγανακτήσει. Κανείς δεν θα μπορούσε να παίξει έτσι. Δεν είναι μέρος του παιχνιδιού στο χόρτο. Είναι άλλο το «παιχνίδι» αυτό. Ο Αρειανός θέλει να είναι περήφανός και να χαίρεται τις νίκες του. Εμείς δεν συμμετέχουμε στο γαϊτανάκι των ίδιων συνεχόμενων αποκαλύψεων περί αδικίας. Δεν θα συμμετέχουμε στο γαϊτανάκι της συνεχούς κλάψας.\nΔεν θα συμμετέχουμε στο γαϊτανάκι των συνεχόμενων καταγγελιών προς τις ίδιες κατευθύνσεις.\nΑπαιτούμε τώρα το σταμάτημα κάθε συνδιαλλαγής, επαφής με τα όργανα που διοικούν το ποδόσφαιρο. Απαιτούμε το τέλος των ραδιοφωνικών δικών που μόνο κακό κάνουν. Απαιτούμε τώρα την απαρχή ανένδοτου πολέμου σε κάθε μέσο ενημέρωσης που επιβουλεύεται το καλό του αθλήματος, σε κάθε διοικητικό όργανο του ελληνικού ποδοσφαίρου, σε κάθε «άρχοντα» αγώνα που βλέπει τη σφυρίχτρα σαν τρόπο επιβίωσης, σε κάθε τι άλλο που δεν μπορεί ή δεν θέλει να προσφέρει πολιτισμό, αθλητισμό και υγεία σε κάθε περίπτωση.\nΠαρά το γεγονός πως αυτά είναι γνωστά, ξεχνιούνται πολύ εύκολα από όλους. Σκοπός πρέπει να είναι η εξυγίανση κι αν όχι αυτή τουλάχιστον η ίση μεταχείριση. Δεν ξεχνούμε τη στιγμή αυτή που βρίσκεται ο ΑΡΗΣ, σε σχέση με το άρθρο 99 κτλ. Δεν ξεχνούμε το παρελθόν του, τα χρέη του ή δικαστικές μάχες που έπονται. Αλλά αγωνιστικά δεν υπάρχει μέλλον.Και όχι γιατί δεν υπάρχει ταλέντο ή παίκτες.\nΟ περήφανος Λαός του ΑΡΗ δεν ξέρει που να ξεσπάσει. Αντί να πληρώνουν οι υπαίτιοι της κατάστασης, την πληρώνουν οι παίκτες. Το ποσοστό ευθύνης τους φτάνει ως το 2%. Το υπόλοιπο 98% περιφέρεται ακόμα στα πορίσματα. Είναι άδικο όπως και να το κάνουμε.


Ομπράντοβιτς: “Καμία πρόταση ανανέωσης, προτεραιότητά μου να συνεχίσω στη Φενέρ” – LEMESOS IN SPORTS\nΗ παρουσίαση του Σωφρόνη Live (video)\nΟμπράντοβιτς: “Καμία πρόταση ανανέωσης, προτεραιότητά μου να συνεχίσω στη Φενέρ”\nΕπίσημη θέση αναφορικά με τα σενάρια που έχουν γραφτεί για το μέλλον του πήρε ο Ζέλικο Ομπράντοβιτς.\nΚαμία πρόταση ανανέωσης του συμβολαίου του με τη Φενέρ δεν έχει στα χέρια του ο Ζέλικο Ομπράντοβιτς, όπως ξεκαθάρισε ο ίδιος με δήλωσή του, τονίζοντας παράλληλα ότι μέχρι τον Ιούνιο, όταν και εκπνέει το συμβόλαιό του δεν πρόκειται να μιλήσει με άλλη ομάδα.\nΠαράλληλα, υπογραμμίζει ότι η προτεραιότητά του και επιθυμία του είναι να συνεχίσει στον τουρκικό σύλλογο.\n«Ελπίζω αυτή η ανακοίνωσή μου να βρίσκει όλους τους ανθρώπους υγιείς κι εύχομαι όσοι παλεύουν να έχουν ταχεία ανάρρωση. Ο λόγος που δεν έχω τοποθετηθεί δημοσίως τον τελευταίο καιρό είναι η τρέχουσα κατάσταση που μας αφορά όλους. Από τη στιγμή που διακόπηκε η δράση και οι προπονήσεις, είμαι σε διαρκή επαφή με τον general manager και τους ανθρώπους της διοίκησης, μαζί με το προπονητικό σταφ και τους παίκτες. Το πιο σημαντικό πράγμα για μένα είναι όλοι να έχουν την υγεία τους. Γνωρίζω πολύ καλά τη σοβαρότητα της κατάστασης και γι’ αυτό είμαι σε στενή επαφή με όλους, ώστε να αξιολογώ τι είναι το καλύτερο να κάνουμε.\nΣήμερα βγαίνουν οι αποφάσεις για το μέλλον του ποδοσφαίρου\nΑγοράζει 50.000 τεστ για τους ποδοσφαιριστές η γαλλική Λίγκα\n“Η Πάφος δεν δικαιολογείται να έχει τα μέτρα που έχει. Η Λεμεσός…\nΠροηγ\tΕπομ 1 της 2,831


Δέκα κόλπα για να ξεχωρίζετε τις αυθεντικές από τις μαϊμού μάρκες - Λάρισα | larisaevents.gr - Όλη η Λάρισα σε μια σελίδα\nΤόξο ραφής πίσω τσέπης, καρτελάκι και υφασμάτινη ετικέτα. Οι ραφές σε σχήμα τόξου στην πίσω τσέπη είναι χαρακτηριστικές για όλα τα στυλ, εκτός από την σπάνια υπογραφή αυθεντικότητας. Η υπογραφή του Levi στην καρτέλα γράφεται με ένα μικρό «e» στο πλάι. Το κεφαλαίο «E» εμφανίζεται μόνο σε αποκλειστικά στυλ ή απομιμήσεις. Ο σειριακός αριθμός στην ετικέτα αναγράφεται και στο εσωτερική ύφασμα της ζώνης.\nΚουμπιά και τρουκ. Τα κουμπιά είναι κατασκευασμένα από μέταλλο. Η επίπεδη επιφάνεια τους είναι χαραγμένη με την υπογραφή «Levi Strauss». Η πίσω πλευρά περιέχει τον σειριακό αριθμό του κωδικού. Τα τρουκ παράγονται από χαλκό (σπάνια καλύπτονται με σμάλτο) και περιέχουν τον σειριακό αριθμό και μέσα και έξω (στην πίσω πλευρά του προϊόντος).\nΒραχίονες. Υπάρχει ένας σειριακός αριθμός που αρχίζει με το «RB» στον αριστερό βραχίονα. Περιέχει επίσης τις ακόλουθες πληροφορίες: το χρώμα των γυαλιών, το επίπεδο του φωτισμού, τη διάμετρο του φακού και το μέγεθος της γέφυρας της μύτης. Ο δεξιός βραχίονας περιέχει το όνομα του μοντέλου, το γράμμα που σημειώνει το εργοστάσιο παραγωγής και την ετικέτα με τα ευρωπαϊκά πρότυπα ασφάλειας.\nΔιάταξη. Η σόλα δεν είναι μικρότερη από 3 εκατοστά. Η πίσω πλευρά περιέχει το σήμα «ALL STAR» (υπάρχει επίσης ένα αστέρι στη μέση, μερικές φορές συνοδεύεται από το γράμμα «R») και τίποτα περισσότερο.\nΗ σόλα και τα πέλματα. Η σόλα είναι πάντα κόκκινη και το χρώμα είναι φωτεινό, καθαρό και ομοιόμορφο παντού. Υπάρχουν στάμπες που αναγράφουν το «Christian Louboutin», το «Made in Italy» και το μέγεθος. Μερικές φορές, τα δερμάτινα μοντέλα έχουν το πρόσθετο «Vero Cuoio». Η γραφή «Christian Louboutin» είναι ανάγλυφη και δεν επιτρέπονται άλλες στάμπες ή γράμματα.\nAriana Grande – Jennifer Lopez: Άλλαξαν τα μαλλιά τους, υιοθετώντας την απόλυτη τάση της σεζόν


Τελ. ενημ.:09/03/2021 09:31\nΜε μια κίνηση που δεν έχει προηγούμενο - τουλάχιστον σύμφωνα με την ...πτωχή μνήμη ενός Χαμαιλέοντα - ο πρόεδρος και διευθύνων σύμβουλος της Alpha Bank, κ. Ι. Κωστόπουλος, ανακοίνωσε χθες ότι προτίθεται να αγοράσει 500.000 μετοχές της τράπεζας μέσα στο επόμενο τρίμηνο.\nΠέρα από το γεγονός οτι ο κ. Κωστόπουλος προτίθεται να επενδύσει περίπου 6,5 εκατ. ευρώ στη μετοχή (ποσό της τάξεως των 2,2 δισ. δρχ σε μια περίοδο που τα δισεκατομμύρια έχουν πάψει να είναι..μαρουλόφυλλα ακόμη και για τους ισχυρότερους επιχειρηματίες -επενδυτές) προκύπτει ένα ενδιαφέρον ερώτημα . Γιατί τώρα;\nΔεδομένου οτι η προαναγγελία συνέπεσε χρονικά με την ανακοίνωση της κερδοφορίας για το εξάμηνο, που είναι 60% μικρότερη από το αντίστοιχο διάστημα πέρυσι, είναι προφανές ότι πέρα από το ενδεχόμενο να θεωρεί ”φθηνή” τη μετοχή του ο κ. Κωστόπουλος (και γιατί όχι άλλωστε), υφίστανται και λόγοι ”ψυχολογικής υποστήριξης” προς τους λοιπούς ιδιώτες μετόχους.\nΗ είδηση ότι ένας insider αγοράζει μετοχές και μάλιστα σε τέτοιο βαθμό, σχεδόν ποτέ δεν περνά απαρατήρητη από τις αγορές, ακόμη και από τους επαγγελματίες.\nΤέλος δεν πρέπει να ξεχνάμε οτι το χρονικό διάστημα που προσδιορίζεται στην αναγγελία είναι τρίμηνο, που σημαίνει οτι θα τελειώσει σχεδόν ταυτόχρονα με την αναγγελία των αποτελεσμάτων της τράπεζας για το γ΄τριμήνο.\nΕχει και αυτό τη σημασία του, ιδίως εάν ο κ. Κωστόπουλος αισιοδοξεί ενδομύχως για το μέλλον. Επίσης, το 0,27% της τράπεζας (τόσο αναλογεί στις 500.000 μετοχές) ίσως να έχει και κάποια άλλη (προσθετική) αξία στην περίπτωση... ”στρατηγικών” εξελίξεων!!!\nΓιατί είναι τα νεύρα όλων μας τσιτωμένα;\nΓιατί ζούμε όλοι πρωτόγνωρες καταστάσεις, είναι η σύντομη απάντηση. Υπάρχουν, όμως, και πιο απρόσμενες εξηγήσεις στο γιατί μαλώνουμε όλοι με όλους.\nΟι χειρότερες ελληνικές ταινίες που αντέξαμε να δούμε (μέρος β)\nΤα κόμιξ που λιώσαμε στο λοκντάουν


"Το Κεφάλαιο" στο θέατρο Ροές "Το Κεφάλαιο" στο θέατρο Ροές\nαπό 16/11/2018 έως 9/12/2018\nΤο Κεφάλαιο στο θέατρο Ροές. Η Ρούλα Πατεράκη θα επιχειρήσει μια θεατρική ανάγνωση του Κεφαλαίου του Καρλ Μαρξ στο Θέατρο Ροές.\nΟ Μαρξ λέει: "Νομίζω ότι ποτέ κανείς δεν έχει γράψει τόσο μανιακά για το χρήμα, έχοντας τόσο λίγο ο ίδιος. Το Κεφάλαιο δεν πρόκειται να μου πληρώσει ούτε τα πούρα που κάπνισα όταν το έγραφα".\nΚαι λέγοντας αυτά κι άλλα παρόμοια, (σύμφωνα με τα λόγια της κόρης του Ελέανορ), "κάλπαζε ο μεγάλος άντρας, αυτός, ο τρόμος των αστών και των αριστοκρατών της Ευρώπης, μέσα στο μικροσκοπικό κήπο του σπιτιού μας στη Γκράφτον Τέρας".\nΣύλληψη - Σκηνοθεσία: Ρούλα Πατεράκη\nΣκηνικό περιβάλλον: Άγγελος Μέντης\nΗχητικό περιβάλλον: Δημήτρης Ιατρόπουλος


Ερντογάν: Σχεδιάζει την υπογραφή διακρατικής συμφωνίας Τουρκίας- Αζερμπαϊτζάν - 11.06.2021, Sputnik Ελλάδα\nΟ Πρόεδρος της Τουρκίας ανακοίνωσε ότι θα επισκεφθεί την πόλη Σουσά με τον "αδελφό" του, Πρόεδρο του Αζερμπαϊτζάν, Ιλχάμ Αλίεφ, τις επόμενες ημέρες. 11.06.2021, Sputnik Ελλάδα\nΗ Τουρκία και το Αζερμπαϊτζάν σχεδιάζουν να υπογράψουν μία ολοκληρωμένη διακρατική συμφωνία την επόμενη εβδομάδα, όπως δήλωσε ο Ρετζέπ Ταγίπ Ερντογάν την Παρασκευή (11/06).Ο Ερντογάν ετοιμάζει επίσκεψη στο Αζερμπαϊτζάν το διάστημα 14-16 Ιουνίου.«Μετά τη σύνοδο του NATO, θα ταξιδέψουμε στο Αζερμπαϊτζάν, πρώτα στην πόλη Φουζούλι (Καραμπάχ) και στη συνέχεια εγώ με τον αδελφό μου (Πρόεδρο του Αζερμπαϊτζάν), Ιλχάμ Αλίεφ, θα ταξιδέψουμε στην πόλη Σουσά, όπου θα υπογράψουμε μία διακρατική συμφωνία. Θα αποτελεί μία ολοκληρωμένη συμφωνία ανάμεσα στην Τουρκία και το Αζερμπαϊτζάν», δήλωσε ο Τούρκος Πρόεδρος σύμφωνα με το δίκτυο RT Haber.\nιλχάμ αλίεφ, αζερμπαϊτζάν, ρετζέπ ταγίπ ερντογάν, τουρκία\n15:53 11.06.2021 (Ανανεώθηκε: 15:58 11.06.2021)\nΟ Πρόεδρος της Τουρκίας ανακοίνωσε ότι θα επισκεφθεί την πόλη Σουσά με τον "αδελφό" του, Πρόεδρο του Αζερμπαϊτζάν, Ιλχάμ Αλίεφ, τις επόμενες ημέρες.\nΗ Τουρκία και το Αζερμπαϊτζάν σχεδιάζουν να υπογράψουν μία ολοκληρωμένη διακρατική συμφωνία την επόμενη εβδομάδα, όπως δήλωσε ο Ρετζέπ Ταγίπ Ερντογάν την Παρασκευή (11/06).\nΟ Ερντογάν ετοιμάζει επίσκεψη στο Αζερμπαϊτζάν το διάστημα 14-16 Ιουνίου.\n«Μετά τη σύνοδο του NATO, θα ταξιδέψουμε στο Αζερμπαϊτζάν, πρώτα στην πόλη Φουζούλι (Καραμπάχ) και στη συνέχεια εγώ με τον αδελφό μου (Πρόεδρο του Αζερμπαϊτζάν), Ιλχάμ Αλίεφ, θα ταξιδέψουμε στην πόλη Σουσά, όπου θα υπογράψουμε μία διακρατική συμφωνία. Θα αποτελεί μία ολοκληρωμένη συμφωνία ανάμεσα στην Τουρκία και το Αζερμπαϊτζάν», δήλωσε ο Τούρκος Πρόεδρος σύμφωνα με το δίκτυο RT Haber.


Αντίδραση στις φημολογούμενες μεταρρυθμίσεις\nΑντίδραση στις φημολογούμενες μεταρρυθμίσεις\nΣτην κοινή σύσκεψη ΕΝΠΕ & ΚΕΔΕ\nΗ Περιφερειάρχης Βορείου Αιγαίου Χρ. Καλογήρου, οι αντιπεριφερειάρχες, καθώς και οι περιφερειακοί σύμβουλοι Α. Σαραντινού, Α. Κυρίτση και Ηρ. Βερβέρης, που είναι εκλεγμένα μέλη της Γενικής Συνέλευσης, έχουν προσκληθεί να συμμετάσχουν στην κοινή σύσκεψη ΚΕΔΕ και Ένωσης Περιφερειών, που θα πραγματοποιηθεί την Τετάρτη και την Πέμπτη στην Αθήνα, στο ξενοδοχείο Caravel.\nΗ Ένωση Περιφερειών, όπως και η ΚΕΔΕ, αντιδράν έντονα σε ορισμένες από τις φημολογούμενες μεταρρυθμίσεις που θα περιλαμβάνονται στο επίμαχο νομοσχέδιο για τις αλλαγές στον Καλλικράτη.\nΚόκκινο πανί για την ΕΝ.ΠΕ. φαίνεται ότι αποτελεί η απλή αναλογική, που θα φέρει πολλές ανατροπές στο χώρο της αυτοδιοίκησης στις επόμενες εκλογές, αλλά και το ζήτημα της ύπαρξης των Αποκεντρωμένων Διοικήσεων.\nΟι εκλεγμένες Περιφέρειες και η Ένωση Περιφερειών, από την πρώτη στιγμή που ξεκίνησε η διαδικασία εκπόνησης του σχεδίου για τις αλλαγές στον Καλλικράτη, ζητούσαν επιτακτικά από την κυβέρνηση να καταργήσει τις Αποκεντρωμένες Διοικήσεις και να μοιράσει τις αρμοδιότητές της, όπως και τους υπαλλήλους της, στις εκλεγμένες Περιφέρειες.\nΟ αντιπεριφερειάρχης Κ. Αδαμίδης, που θα συμμετάσχει στο συνέδριο της ΕΝ.ΠΕ, την ερχόμενη εβδομάδα, επισημαίνει ότι όλα τα σύγχρονα μοντέλα διοίκησης που εφαρμόζονται σε ευρωπαϊκό επίπεδο, δίνουν αυξημένες αρμοδιότητες στην Αυτοδιοίκηση και στις Περιφέρειες και περιορίζουν τις κρατικές παρεμβάσεις.\n«Ένα άλλο ζήτημα που θέτει επί τάπητος η ΕΝ.ΠΕ., είναι αυτό της χρηματοδότησης. Από την περίοδο του προγράμματος «Θησέας», μέχρι σήμερα, δεν υπήρξε νέο πρόγραμμα που να έχει σχεδιαστεί αποκλειστικά για την ενίσχυση των Δήμων και των Περιφερειών. Είναι κατανοητό πως δεν μπορεί η αυτοδιοίκηση να συνεχίσει να αναλαμβάνει αρμοδιότητες χωρίς τους απαραίτητους πόρους».


Στην προβαλλόμενη εκπομπή για το προσχέδιο του νέου αθλητικού νόμου, του Χάρη Αλευρόπουλου, στην οποία ήμουν κεντρικός καλεσμένος, θίχτηκαν αναλυτικά, θέματα που αφορούν το νέο αθλητικό νόμο.\nΚαι ειδικότερα στην εκπομπή για το προσχέδιο του νέου αθλητικού νόμου θίχτηκαν το αυτοδιοίκητο της Ε.Π.Ο. και η επιχειρούμενη συρρίκνωση αυτού με το νέο αθλητικό νόμο. Οι αλλαγές που επέρχονται στις μικρότερες της Ε.Π.Ο. ομοσπονδίες και την Ε.Ο.Ε. (Ελληνική Ολυμπιακή Επιτροπή). Οι κίνδυνοι που προκύπτουν από την προσφυγή της Π.Α.Ε. Π.Α.Ο.Κ. και προγενέστερα των Π.Α.Ε. ΑΡΗΣ, ΟΦΗ, ΠΑΝΙΩΝΙΟΣ στα πολιτικά δικαστήρια σε σχέση με το άρθρο 35 του Κ.Α.Π. Καταληκτικά, γίνεται μια σύντομη αναφορά στις διώξεις για εγκληματική οργάνωση. Εκβίαση και απάτη που μαστίζουν το ελληνικό ποδόσφαιρο και στην πιθανή τύχη αυτών.


Dribble & Drink | Just another WordPress.com weblog | Σελίδα 2\nΙουλίου 27, 2006, 7:15 μμ\nΓια την ιστορία και μόνο (αν και όλα αυτά πολύ μικρή σημασία έχουν τέτοιες ώρες),να σημειώσουμε ότι, στο τελευταίο παιχνίδι – σόου του Ζινεντίν Ζιντάν, αναμετρήθηκαν οι εθνικές ομάδες της Ιταλίας και της Γαλλίας, με νικήτρια στα πέναλτι την ομάδα της Ιταλίας. Το παιχνίδι διεξήχθη στο πλαίσιο του Παγκοσμίου Κυπέλλου (του οποίου ήταν ο τελικός) και η Ιταλία έφτασε στις 4 κατακτήσεις Παγκοσμίων Κυπέλλων.\nU can take the kid out of the ghetto, but u can’t take the ghetto out of the kid\nΕπειδη θα ακουσουμε και θα διαβασουμε αρκετα ηθικοπλαστικα σχολια, εχω να δηλωσω πως ηταν το ιδανικο τελος. Πρωτα μαγεια με το πεναλτι που κανενας φυσιολογικος ανθρωπος δεν χτυπαει σε τελικο Μουντιαλ, κοντρα στον καλυτερο τερματοφυλακα του κοσμου και μετα με αλητεια, κουτουλιες και κοκκινες. Για τον Γιαζιντ απο την Καστελαν, ηταν το ιδανικο τελος. Αντε και στο Hollywood.\nPS Respect στον Μπουφον και τον Καναβαρο για το Πρωταθλημα Ευρωπης που κατεκτησαν. Οποιος βλεπει ΝΕΤ καταλαβαινει.\nμα τι κανει ο ανθρωπος\nΙουλίου 27, 2006, 7:14 μμ\nΠοδοσφαιρική κριτική σημαίνει κριτική με βάση το αποτέλεσμα. Και μόνο.\nΗ Αργεντινή κερδίζει απ΄το 49′ 1-0 την Γερμανία, η οποία αδυνατεί να της κάνει φάση. Στην μοναδική ευκαιρία που της παρουσιάζεται, ισοφαρίζει στο 81′. Ο Πέκερμαν -πλην της αναγκαστικής αλλαγής τερματοφύλακα- έχει βγάλει τον Ρικέλμε από το 72′ βάζοντας στη θέση του τον Καμπιάσο, ενώ στο 79′ έχει βγάλει και τον Κρέσπο βάζοντας στη θέση του τον Κρουζ. Η Αργεντινή πάει στην παράταση (όπου παρεμπιπτόντως κυριαρχεί) αποδυναμωμένη επιθετικά και αποκλείεται στα πέναλτι. Δεν υπάρχει άνθρωπος στη Γη (εκτός των Γερμανών) που να μην βρίζει τον Πέκερμαν. Αν η Αργεντινή κρατούσε 10 λεπτά ακόμη, ο Πέκερμαν θα ήταν ο σοφός τύπος που είχε «κλειδώσει τη νίκη, ενισχύοντας τα μετόπισθέν του με τον Καμπιάσο».\nΗ Γαλλία κερδίζει 1-0 την Βραζιλία και στο 86′ ο Ντομενέκ βγάζει τον Ανρί, βάζοντας στη θέση του τον Σαχά. Η Βραζιλία πιέζει και μένουν τουλάχιστον 4 + 3 = 7 λεπτά αγώνα ακόμη. Πράγματι χάνει δυο ψιλοευκαιρίες στο διάστημα αυτό. Αν η Βραζιλία έκανε το 1-1, η Γαλλία θα πήγαινε να παίξει παράταση χωρίς τον Ανρί και ο Ντομενέκ θα ήταν ο καραγκιόζης που βιάστηκε να βγάλει τον πιο επικίνδυνο επιθετικό του. Η Βραζιλία όμως δεν ισοφαρίζει και η αλλαγή του Ανρί δεν μνημονεύεται από κανέναν, εν αντιθέσει με την αλλαγή του Ρικέλμε και την μη είσοδο του Μέσι.\nΓερμανία-Ιταλία 0-0 και (αφού έχει προηγηθεί η αλλαγή Τόνι με Τζιλαρντίνο) ο Ιακουίντα μπαίνει στο 91′ αντί του Καμορανέζι και ο Ντελ Πιέρο στο 104′ αντί του Περότα. Στο 105′ ο Ποντόλσκι χάνει απίστευτο τετ α τετ. Αν το έβαζε, ο Λίπι θα ήταν αυτός που «έκοψε την ομάδα του στα δύο, παίζοντας σχεδόν χωρίς κέντρο, ρισκάροντας υπέρμετρα και αλείφοντας το βούτυρο στο ψωμί της Γερμανίας για να κερδίσει ένα παιχνίδι που δεν θα μπορούσε να το κερδίσει χωρίς την καμικάζικη λογική του Iταλού προπονητή».\nο τελικος της γιουβεντους\nΤην παραμονή του υποβιβασμού της και εν μέσω του μεγαλύτερου διασυρμού της, η Γηραιά Κυρία έχει στον τελικό του μουντιάλ έναν πρώην προπονητή της και 13 παίκτες που φόρεσαν την φανέλα της (8 νυν και 5 πρώην):\nBUFFON Gianluigi , CANNAVARO Fabio, DEL PIERO Alessandro, CAMORANESI Mauro, ZAMBROTTA Gianluca, VIEIRA Patrick, THURAM Lilian, TREZEGUET David και PERUZZI Angelo, INZAGHI Filippo, PERROTTA Simone, HENRY Thierry, ZIDANE Zinedine .\nΕκεί – εκεί στην Γ΄Εθνική, αλλά πρώτα με έναν τελικό ολόδικό της, με Μπουφόν και Καναβάρο εναντίον Τιράμ και Βιεϊρά.\nΙουλίου 27, 2006, 7:13 μμ\nΤα μάτια του χαμογελούν αντανακλώντας τη γλυκιά πλήρωση που νιώθει. Σαν τα μάτια πατέρα που παντρεύει την κόρη του και μεθυσμένος στο τραπέζι του γάμου την κοιτά να χορεύει ευτυχισμένη, σαν τα μάτια μεταπτυχιακού φοιτητή που μετά από χρόνια κόπων βλέπει το διδακτορικό του δημοσιευμένο, σαν τα μάτια ναυτικού μπροστά στην ανοιχτή θάλασσα, σαν τα μάτια ερωτευμένου που αναπολεί τα πρώτα φιλιά που πριν λίγη ώρα του έδωσε εκείνη.\nΒρίσκεται στο μη παρέκει. Χόρτασε, έφτασε, γαλήνεψε. Απροσδόκητα μασκαράς, ανέλπιστα πανευτυχής, η ζωή τον έχει ξεπεράσει, οι εικόνες που έζησε Αιγαίο πέλαγος στα χαμογελαστά του μάτια.\nΔυο χρόνια μετά και λίγο πριν αρχίσουν οι ημιτελικοί, με τον Ορφανό και τον Γκαγκάτση ας ασχοληθούν οι λογιστές των συναισθημάτων και οι μεταπράτες της μιζέριας.\nΤο προπέρσινο καλοκαίρι δεν θα λερωθεί ποτέ και από κανέναν.\nη ημερα που ειδα τον ζινταν να παιζει απο κοντα\nΙουλίου 27, 2006, 7:10 μμ\nήταν Τετάρτη, την δεύτερη μέρα του Οκτωβρίου του 2002. Ο βήχας του Μάκη Ψωμιάδη, που ταλαιπωρούνταν εκείνες τις ημέρες από μια καταραμένη φυματίωση αντηχούσε πάνω από την μισοάδεια Νεα Φιλαδέλφεια. Αν και ο αντίπαλος της ΑΕΚ ήταν η Πρωταθλήτρια Ευρώπης, Ρεάλ Μαδρίτης, οι εξέδρες ήταν μισοάδειες. ΄Η μισογεμάτες, όπως το δει ο καθένας.\nΟι τσέπες του Μάκη ήταν σίγουρα γεμάτες, δεδομένου πως το εισιτήριο θύμιζε τις τιμές της ακυρωμένης συναυλίας των Stones, αλλά αυτό δεν είχε ιδιαίτερη σημασία, την ώρα που πάλευε για την υγεία του ο άνθρωπος.\nΉταν μια δύσκολη μέρα για τον αγλαό Μάκη, δεδομένου πως κάποιοι κακοί άνθρωποι τον είχαν βάλει σε μια κλούβα, κατόπιν τον πήγαν στον Κορυδαλλό και έπειτα στον Ευαγγελισμό γιατί η κρίση του βήχα λόγω της φυματίωσης, ενοχλούσε τους άλλους τροφίμους. Αυτά όμως αφορούσαν το αστυνομικό δελτίο, την δικαιοσύνη της χώρας και τα ιατρικά θαύματα καθώς ποτέ άλλοτε στην παγκόσμια ιστορία ένας (ελεύθερος) φυματικός, δεν κάπνισε τόσα πολλά πούρα.\nΣτο αθλητικό δελτίο, η ΑΕΚ του προδότη προπονητή και του ανήλικου προέδρου, Σταύρου Ψωμιάδη που ήταν υγιέστατος, υποδεχόταν την Ρεάλ.\nΗ Θύρα 18, της παλιάς Νέας Φιλαδέλφειας ήταν η θύρα των «επισήμων». Εντός εισαγωγικών, καθώς ήταν μια θύρα σαν τις υπόλοιπες, μόνο που οι τελευταίες τρεις σειρές ήταν πολυτελή καθίσματα με κάτι εξαιρετικά κιτς μαρμάρινα γραφεία μπροστά τους. Εκεί ήταν οι επίσημοι. Καθόμουν ψηλά, κάτω από το σκέπαστρο που φαινόταν παλιά να παρεμβάλλεται στις φάσεις της ΕΡΤ που έδειχνε τα γκολ.\nΣτο 7’ ο Τσιάρτας εκτέλεσε ένα φάουλ, η μπάλα χτύπησε στο δοκάρι της εστίας μπροστά από την 21, αλλά ο διαιτητής έδειξε επανάληψη. Δεύτερη εκτέλεση και 1-0. Χαμός. Τρια λεπτά μετά, Ραούλ, πάσα στον Ζιντάν και μπροστά στη σκεπαστή 1-1. Σιωπή. Λίγο αργότερα, πάλι χαμός. Πρώτα ο Μαλαδένης (ποιος;) και μετά ο Ντέμης έκαναν το 3-1 και στο τηλέφωνο μου, ένας φίλος από την Αγγλία με ρωτούσε αν έχει χαλάσει ο υπολογιστής του, ή αν ήταν αλήθεια το σκορ που έβλεπε από το live του ιντερνετ. Όταν το επιβεβαίωσα, η κουζίνα μιας εστίας αγγλικού πανεπιστημίου χρειαζόταν άμεσα επισκευή.\nΤο ημίχρονο τελείωνε, αλλά ο Ζιντάν ήταν και πάλι εκεί. Πάλι μπροστά από την σκεπαστή μείωσε σε 3-2. Το τελικό σκορ ήταν 3-3, αλλά εμένα πιο πολύ μου έμεινε μια φάση από το δεύτερο ημίχρονο.\nΟ Νίκος Κωστένογλου, λιγότερο ποδοσφαιριστής και περισσότερο ιερέας, είχε ξεχάσει τις εντολές από τον Κύριο και κλωτσούσε ανελέητα τον Ζιντάν, που δεν έλεγε να χάσει την μπάλα. Στον δρόμο του μπήκε και ο (σε λίγα χρόνια δήμιος του) Ζαγοράκης και τον έριξε κάτω. Μπροστά μου, σηκώθηκε ένας τυπάς, εξοργισμένος από την ενοχλητικά καλή τεχνική του Ζιντάν και φώναξε «Αντε γαμήσου ρε καράφλα». Κοίταξε γύρω του, περιμένοντας με αγωνία κατανόηση από τους υπόλοιπους και το μόνο που είδε ήταν μάτια λίγο ενοχλημένα, λίγο εκνευρισμένα. «Κάτσε κάτω ρε φίλε» του είπε ένας ξεψυχισμένα. Και όχι, δεν ήταν καραφλός για να προσβληθεί. Ηταν μπερδεμένος ανάμεσα στον οπαδισμό και την μεγαλειώδη ποδοσφαιρική παράσταση που έβλεπε από τον αντίπαλο του. Και προτιμούσε να σιωπήσει, παρά να βρίσει.\nΙουλίου 27, 2006, 7:08 μμ\nΕίμαι συγκινημένος, έχω ανατριχιάσει και υποκλίνομαι στον μοναδικό ποδοσφαιριστή που με έχει κάνει να δακρύσω παρακολουθώντας τον.